Rev. Dr. Rual Uk Nih Donald Trump Le Joe Biden Cu Hi Bantuk Hin Cuaithlai Nak A Tuah Cang. – Kawltu Team\nRev. Dr. Rual Uk Nih Donald Trump Le Joe Biden Cu Hi Bantuk Hin Cuaithlai Nak A Tuah Cang.\nLaimi nih kan i bochan ngaingai i Evan. Rual Uk nih 2020 US President election pi cu thaizing ah si cang caah cuaithlai nak a van tuah cang. Evan Rual Uk nih a van tial mi hi a dik bak hna. A hman mi lawngte a siko. A tanglei ah Evan Rual Uk catial mi cu a hmanthlak in kan van tar. A hmanthlak hi tha tein zoh ulaw nan rel khawh ko lai.\nEvan Rual Uk nih Donald Trump cu Pathian aa bochan mi a ti lio ah Biden tu cu Minung aa bochan mi tiah a chim. Cu lawng siloin Trump cu Bible aa tlaih mi tiah a chim lio ah Biden tu cu Bible hlawt tu tiah a chim. A hmanthlak hi zoh ulaw tling tein nan rel khawh lai.\nCredit : Even Rual Uk\n(Mah capar hi van rel chap) (A tanglei bik ah a video a um lai) Wow mah thawngpang theih cu a mak bak ko. Mizo ngakchia nu te cu India Prime minister Narendra Modi nih Twitter ah mah ti bak hin a cawnglomh nak a langhter. Fiang deuh in a tanglei ah kan rak langhter. Lawmhpi phu bak si. Hi tiang tiang cu a mak law law khi si.\nZahan nai te khan kan Unau Mizo ngakchia nu te a min Esther Hnamte nih Kala hla “Maa Tujhe Salaam” timi hla cu dawh taktak in a van sak. A sak hnu rau lo ah Youtube ah mi tampi nih an rak zoh colh. A zohtu mi tampi lak ah Kala pawl tampi an rak i tel. Comnent rel nuam taktak mi he comment an rak pek cio, an uar taktak hna.\nEsther Hnamte nih “Maa Tujhe Salaam” timi hla a chuah hnu rau lo ah India Prime Minister si lio mi Narendra Modi bak nih Twitter ah “Adorable and Admirable! Proud of Esther Hnamte for this rendition” tiah a uar tuk nak a langhter. Hi Prime Minister tweet mi hi mi tampi nih an hmuh tik ah Group dang dang ah share cio asi. Cu hnu cun Mizo ngakchia te Esther Hnamte cu a lar taktak cang.\nMaa Tujhe Salaam” timi hla a sak hnu cun Esther Hnamte cu a lar taktak cang. Facebook lei siseh Youtube lei siseh, Twitter lei siseh a min cu mi tampi nih an au pi ko cang. Phun dang dang in an uar nak cu an langh ter.\nA tanglei bik ah Maa Tujhe Salaam timi hla Esther Hnamte nih a sakmi cu kan van thlah. Rak ngai cio u. A thiam law law khi si.\nVideo Credit : Esther Hnamte\n← Aircraft Engineer Bak A Simi Laipa, Salai Andrew Nih Ramkhel Kong A Chim Mi Cu A Mak Law Law.\nSalai Lungthli Tum Cu Surngen Khua Mipi Nih Thlacam Nak Bak An Rak Neih Piak. →


Minung 3 An Nunnak Liam - News and Media\nMinung 3 An Nunnak Liam\nKyankhin(ကြံခင်း) peng Akoktaung(အကောက်တောင်) kalnak lam ah nihin April 29 zing Sml 7 ah rianttuan pawl a phurtu mawtaw pakhat chengpalang ah a tla, minung 3 an thi i 8 hliam an tuar tiah theih a si. Chengpalang ah a tla mi mawtaw cu Kyankhin khuapi cement industry ah rianttuan mi minung 11 a phurtu hna light track mawtaw a si tiah kyanmaselo(ကျန်းမာစေလို) mibawmtu phu in rian ngeitu pakhat nih a chim.\nNu pahnih cu a hmun ah an thi colh, pakhat siizung a phanh hnu ah a thi,” tiah a chim. Hliam a tuar mi hna cu Seih Thar(ဆိပျသာ) siizung in Hinthada(ဟသျာတ) siizung pi ah pa 2, nu 2 le ngakchia 1 kalpi an si i a dang a tang mi 4 cu Seih Thar siizung ah an thlop hna lio a si tiah khuauk bawi he aa neihniam mi pakhat nih a chim.\nA thi le hliamtuar mi chungkhar hna cu khua uk bawi nih a peh tlaih hna lio a si tiah theih a si. Mawtaw aa let mi cu Akohtaung(အကောက်တောင်) mipi bawm tu phu, Kyanmaselu(ကျန်းမာစေလို) volunteer group, Shwe Myat Ta(ရွှေမေတ္တာ) mipi bawm tu phu hna i bawm in an zohkhenh hna tiah khua chung mi sin in theih a si.\nAyeyawady ramthen, Pathein- Chaung Thar mawtaw lam zong ah March 19 chunhnu ah khan mawtaw an i pah sual caah mawtaw a kang i minung 7 an rak thi bal cang. Crd – TCP- Rel chap – Kum 2 timi Zuamcawhnak (Kawl zumh ning) Ne Win Lucky No. 9 a si i Than Shwe Lucky Number cu 11. Kawl ralkap nih a tlang piin a tu in kum 2 ah thimnak ka tuah lai a ti. Thimnak tuah khawhnak ding caah Electoral system thimnak phung zong remh a timtuah cuahmah. NUG zong nih Bond a zuar i kumhnih ca long in a zuar.


2008 Phunghram remhnak le Pyine Cozah Sernak – Hakha Cherry\n2008 Phunghram remhnak kongah: Hi phunghram remhnak kong ahar ning kongah tampi nih chimrel asi cang nain Nov 8 2020 thimnak kan phan deng cang i ka ruahning tlawmte a tawinak in ka van langhter duh ve. Article 436 nih khin remh khawh asi lonak fiang tein aum phunghram remhnak dingah a thlurpi asi kan ti ko lai. Aruang cu Pyithu le Amyotha Hluttaw thimmi hna asi mi Pyidaungsu Hluttaw ah Hluttaw representatives vialte i 75% nak tam nih remh ding in hnatlak lawngah mipi sinah referendum laak in remh khawh ati.\nMah hi apoi bikmi asi kan ti lai aruang cu party pakhat lawng hmanh mipi nih vote pek dih siseh law 75% nak tam an hmu kho lo aruang cu ramchung raltuk nak hmun zeimawzat ah election an tuah kho lo (e.g. 2010, 2015), tukum 2020 zongah cu thiam asi lai zumh aum (e.g. Rakhine, Northern Shan afiang pah cang). Kahdaihnak um hlah seh, hmun kipah election um kho seh law acung i 75% hi Pyidaungsu Hluttaw ah mipi thimmi a chuak kho.\nMah zawn aphanh tikah, ralkap 25% ti lengmang mi ahung chuak ding asi te hnga. Cucaah 2008 Phunghram remhnak ahcun mipi thimnak nakin politicians pawl (hriamtlai bu telhin) nih negotiation tuah khawh ahcun lam aum deuh ti khawh asi. Atawinak cun 2020 thimnak ah zei party hmanh nih tei seh law aremh kho lai lo tinak asi.\nPyine cozah sernak kongah: Phunghram ning cu Union level ah presidential system kan hman i Pyine level ahcun parliamentary system phun kan hman. President hi rampi alubik asi. Amah nih Chief Minister athim hmasa hnu ah Pyine Hluttaw nih cohlan asi. President nih achuahpi mi CM kha Pyine Hluttaw nih an duh lo cun adang Pyine Hluttaw chungin adang pakhat achuahpi than lai ti si. Chief Minister cu Pyine Hluttaw MLA asi hau (Pyine Hluttaw meeting akai ve) i minister dang pawl cu thimnak atei mi si ah, aleng mi ansi ah minister peknak nawl angei ve mah hna cu President nih ahnatlakpi hau.\nCM le a cabinet rian cu mah le Pyine caah riantuan kha asi bik ko (thanchonak, upadi ser tbk). Phunghram ahhin, CM a nawlngeihnak (power) hi details in tial asi lo tikah system pahnih kan hmanmi hi abuai pah ngainak asi. CM cu a Pyine caah nawl ngeih bantukin amah tein initiative laak in riantuan khawh asi (President fialmi lawng tuah si loin). CM le President karlak ah conflict aum sual cun Constitutional Tribunal nih atlangtlak ding ti asi – mah cu tutiang aum rih lo mi asi aruang cu President (ruling party) le CM hna cu party pakhat ansi caah buainak aum lo (mah belte, Ygn Chief Minister nih ralkap kong comment arak pek mi kongah President office nih nawlnak tuah an rak fial i a tuah duh lo – a power hman ve.)\nAfiang ngaimi cu President nih aduhmi Pyine Hluttaw chungin CM apek khawh, asinain amah party minung chungin asi herh. E.g Chin ramkulh ah Pyine Hluttaw seat 18 aum (9 townships ah) mah chungah hin President asi dingmi party lei in Pyine Hluttaw seat pakhat ahmuh hmanh ah Chief Minister apek khawh. Cucaah 2015 thimnak ah Rakhine le Shan ahcun anmah tlangcung party nih seat tampi an hmuh ko nain Chief Minister ahmuh khawh lo nak asi aruang cu Pyine Hluttaw seat aza tein an rak tei lo caah asi e.g.\nRakhine Chief Minister hi Pyine Hluttaw 2 (Gwa Myone), Shan Chief Minister Doctor Linn Htut hi Pyine Hluttaw 1 (Lashio Myone) ansi. Cucaah, Pyine cozah sernak ding ahcun Kawl party nih atlawmbik seat pakhat ahmuh aherh bantukin tlangcung party nih Pyine seat tei khawh dih lawngah cozah an ser khawh ve lai (asiloah seat tambik an hmuh cun Rakhine bantuk in Hluttaw an control khawh ve lai tinak asi).Peh than te ding.By-Salai Tluang Lian Hnin\n(14 Oct 2020, Yangon)\nLaitlang NLD pawl nih Pi Suu Kyi bia an buar


Bethsy nih Pasal a neih hnu in aa Dawh taktakmi Hla Thar a van kan Dangh (Video) – Salai Kawltu\nBethsy nih Pasal a neih hnu in aa Dawh taktakmi Hla Thar a van kan Dangh (Video)\nJune 12, 2019 salaikawltu Chin Mi Thawng\nNote: Video a tanglei bik ah a um lai. A karlak ah cabia kan van chiah chih pah lai. Hmanthlak lawng cu a tha lo i.\nBethsy Hngakchia Lio Hmanthlak Thar pawl an van langhter Cang.\nChinmi zong nih kan uar ngaimi Bethsy hngakchia lio hmanthlak hlun pawl an van langhter cang. Bethsy hi Laimi zong nih kan theih dih lai. Lai hla zong tampi a sak cang. Laimi umnak ram paoh ah cun a phan dih cang. A nih hi Laimi a si ve ko. Tutan ah Bethsy hngakchiat lio hmanthlak pawl zoh tikah a Cute kho tuk. Nih a zong a chuak ngai ngai. Nihchuak hei ti tikah a that lei Cute lei i ka chim duh mi a si.\nBethsy Hngakchia Lio Hmanthlak pawl (An Cute kho tak tak)\nHi Cabia hi rel pah. “Na nu na dawt bantukin na nupi zong na dawt ve awk si,”\nHringtu nu ka dawt ti zau i mah nupi hmanh a daw lomi pa cu mi lih a si. Pa tampi nih cun kan nupi le hi kan daw lem hna lo. Kan thit hlan hna cun kan duh ngai hna zeipoh an ton ah thate zohkhenh ding le cawmken ding in biakamnak kan tuah. Sinain kan thit taktak hna tikah kan daw nemnam hna lo. Kum a liam deuh huatnak a tam chin, buainak a tam chin. Cu lak ah cun tha tein nupi a cawmkenmi pasal le an rak um ve thiamthiam.\nCheukhat pasal le nih cun kan nupi le hi minung ah kan ruat hna lo. Duh caan poah ah kut kan thlah hna. Kan volhpamh hna. Kan dihriamh tein kan khokrik hna. Sinain leng kan hawile sin ah cun kan i nuam ngai fawn. Midang he cun bia song tlawrh kan uar ngai. Kan nupi le sin tu cun sahrang bantuk kan si chawnh ngam ti lo le biak ngam ti lo in kan um.\nCu chinchap ah hringtu kan nu le kan unau pawl cu kan dawt ngai rih hna. An chimmi poh tuah piak kan i zuam rih hna . An rawl tam lai le an um sia rem lo lai kan phang taktak. Sinain mah nupi le fale zeirawl dah an ei ti zong kan tuak lo. Nupi le chuan cia rawl kan damh. A thawt lo ah le kan zaiphun rih. Kan nupi le nih rawl ei an kan hngah, kan chuak i kanmah pi lawng kan ei hoi. Nupi le nih heh tiah kut lawng lo in inn rian an ti, rawl an chuan pah, fale an khawlh pah hna. kannih nih le zalong tak in kan vak men.\nCu chinchap lo ah kan nupi le duh poh in kan khok rak rih hna. Ruah deuh cu kan hau, nule dawt ngai tung i mah nupi dawt lo zong hi pasal tling cu kan si lo. Pasal tha nih cun a nupi a dawt lai a nu zong a dawt ve lai. Hringtu nu ka dawt ti zau i mah nupi hmanh a daw lomi pa cu mi lih a si. Source: Tluang Ceu Thang\nBethsy Hngakchia Lio Hmanthlak pawl.\nBethsy Hngakchia Lio Hmanthlak .\nBethsy Hngakchia Lio Hmanthlak.\nSource: Mizo Blotspot\nBethsy nih hla thar dawh tak tak a kan dangh than cang.\nHi video hi pasal a ngeih hnu i a chuahmi a si. Video hi aa zeihnak a sau pah cang nain naite lawng ah chuah a si. Video quality a that pin ah video zeihnak hrim hrim hi aa dawh tuk. Hi video hi canada ram a tlawn lio i aa zeihmi si dawh a si.\nVideo an i zeihnak hi aa dawh kho tak tak. A hla zong a tangleibik ah a um lai.\nVideo ka hin van zoh.\nCredit: Bethsy Lalrinsangi You Tube\nPrevious Post:USA University tha tak tak in Kan Lai hlasakthiam Emily Ngun Hlei Sung nih BA Degree a kan lakpiak\nNext Post:Naga Cakei le Naga Chiandaih nih US Lai Pa pawl Teng Lak in an Phomh hna lai.


RALKAP PHURTU VANLONG A TLA, MINUNG 17 AN NUNNAK A LIAM – The Chinlung Post\nThawngpang dang:Aung San Suu Kyi le President Win Myint chuah uh tiah ralhrang kawlralkap hna cu UN nih ati cang hna. UN Secretary General Antonio Guterres nih ralhrang kawlralkap hna cu Aung San Suu Kyi le President Win Myint chuah hna uh tiah an ti. UN nih hibantukin thanhnak an tuahmi hi ralhrang kawlralkap hna nih minung 2000 leng an thlah hna hnu ah an chimmi a si.\nA hman loning in sualpuh mi ralhrang kawlralkap hna nih an tlaihmi Aung San Suu Kyi le President Win Myint hna chuah colh ve hna uh tiah Eri Kaneko nih a chim. Ralhrang kawlralkap hna nih an tlaihmi konghe pehtlaiin Assistance Association for Political Prisoners activist group nih a timi cu ralhrang nih an tlaihmi hna hi minung 6400 an si cang i a nunnak a liammi hi minung 880 renglo an si cang tiah an thanh.


Ralring Peknak: Hakha Um Mi Nih Pi Ni Zing@Saa Doi Hi Nan Ii Ralring Taktak A Herh – Chuncha News\nThe Hakha Times Post Chiahchan: Pi Ni Zii@Saa Doi hi Hakha khuapi ah i chawh in Laithil le a dangdang tibantuk a zuar tawn mi a si. Thil a zuar pah in mi inn purhdah le thillaak a hman ca ah, rak i ralring cio u! 2020 November 24, Chin Oo Sii Sang inn pakhat ah chungkhar an um lo karlak ah a lut i, an thingkuang a bauh, Lai puan le Laihni a lak ca ah, Sangmi nih kan tlaih. Cucaah, nan sang le nan inn cio a rat tik ah rak i ralring cio hram u.\nCun, a bik in Chin Oo Sii sang chung ah fir hi atuletu a um lengmang ca ah atu bantuk in theihternak le ralrin peknak hi kan tuah mi a si. Sang chung mi hna zong, inn hrenh loin kaltak lo ding le lenvah caan ah inn tha tein hrenh cio u, tiah Chin Oo Sii Mino nih kan in theihter hna. Atu bantuk in kan vun langhter hi, a voi a tlawm ti lo. Pi Ni Zii hi a hlan zong ah thil a rak fir i, thong tiang a rak tla bal cang mi a si. Tutan zong ah thong thlak ding kan ti ko nain chungkhar lei nih mizapi sin tu ah ralrinpeknak le theihternak tu in kan tuahpiak ko u an ti ca ah, atu bantuk in kan langhter hi a si. Chin Oo Sii Mino, :Hakha:Biakilh: Hihi The Hakha Times dirhmun a si lo. Chin Oo Sii Mino Bu dirhmun a si.\nBiden Nih Teinak A Hmuh Cang Rua Ti Lak Ah President Trump Biachimh Democrate Pawl Caah Lobak


KNLA Nih Min Aung Hlaing Kuttang Minung 60 Leng An Thah Hna – Onlinenungak\nKNLA Nih Min Aung Hlaing Kuttang Minung 60 Leng An Thah Hna\nKNU (Tatmaha 6 ) ramthen maythawtalay DEC15 ,2021 ah thawk mi kah doh nak cu Myahwathi khua le Kawhkareih peng tlang tiang kah doh nak ai tlai i SAC ralhrang lei in 50 tluk an thin pin ah hliam an tuar tiah KNLA nih thawng thanh nak an tuah .\nDec15 , 2021 Laykehkaw kah doh nak ah ralhrang 20 tluk an thi i Dec 16,2021 kah doh nak ah ral hrang 30 an thi i ai khawng mi he a thi mi he 50 hrawng an si i a thi mi lakah ralbawi zong an itel tiah theih a si.\nKNU le BGF /KNLD / PDF hna i fonh in DEC16, 2021 ni ah ( Bahihkalaw)/ myahwati -kawhkareih kar lak ASIA lam thluan / CIAINNSEIHCI khua pawng PULING khua ah kah doh nak a chuak i ralhrang 30 leng an thi .\nDecember 16 zanlei 3pm le cheu tluk ah KNLA le BGF i fon in kahdoh nak ah bomb in ralhrang pawl an kah hna caah ralhrang motor 1 a rawk i ralhrang 10 tluk an thi thiah thawng theih asi .Kahdoh nak a zual chin kho mi si caah KAWHKAREIH -MYAHWATHI ASIA lam pi cu um kal ral ring ding in thawng thanh nak zong KNLA nih an thuah chih.


Chin Ram Kulh Chung Ah Ralkap Nih Ttuan Vo An Pek Mi Pu Ngun San Aung Cu, Mual A Pho Cik Cek Cang. – Chintanbo\nApril 18, 2021 admin CHINNEWS 0\nChin ramkulh Administrative Council Chairman Pu Ngun San Aung nih Ralhrang uknak tang ah rianttuan ve ding in Pu Thla Bik rian a khinhmi cu Pu Thla Bik nih a cohlang lo, tiah nihin ah kan theih.\nMah Pum Pak Ca lawng a ruat mi Pu Ngun San Aung cu ninghngal tukin a cawlcang i a Mualpho cikcek bak ko hih, Amah duhnak te bakin Rian a Khinhmi Pu Thla Bik nih a Cohlang ve ti lo. Minung pa 6 a khinh mi chungin aho hmanh nih an Cohlang lo tinak asi a Mualpho cikcek bak ko cang.\nKan rammipi nih hi tluk hin an duh lo bu ah zeitindah ralkap kut tang ah cun rian kan ttuan hnga, tiah a chim chap.“Mah an ka khinhmi rian hi ttuan ka tim lo. USDP chan zong ah khan mah rian hi an rak ka fial cang.\nCun, NLD lio zong ah an ka fial bal cang. Asinain, ka ra rak al hna. Mah lio hmanh ah ka ttuan khawh lomi cu zeitindah atu mah tluk in kan rammi nih an duh lomi ralkap kut tang ah cun rian cu ka ttuan hnga,” tiah a chim.\nKawl ram pumpi uknak a ramh i, thla 2 fai chung ah rammi 700 leng ruru hranghrang in a thattu Ralhrang kut tang ah Hakha khua tthanchonak rian ttuan ding in Pu Ngun Sang Aung nih Hakha khua i bochanmi upa 6 cu committee chungtel ah rian a khinh hna nain ahohmanh nih cu rian cu an cohlang lo, theih asi.\nSource: The Chin Journal-April 18, Hakha\nCRPH Nih Minister Rian An Khinh Mi,Lian Hmung Sakhong Nih A Chim MI Bia Hi,A Tak Tak Si Ah Cun?


Dr. Ngun Cung Lian Nih Dr. Sasa Cu Ceilak A Phomh Ko!\nPosted By: victor victor October 19, 2020\nDr Sa Sa nih Kawlram cu NLD thawngin Democracy le party dang tete zong an chuak a ti mi kong ah Dr Nung Cung Lian a thin a rak phawh ngai ko hih. Dr Sa Sa nih mah bia a chim mi ruang ah cun Dr Ngun Cung Lian nih lak awk tlak lo bak in Dr Sa Sa cu a rak phomh cawlh ve hi a si.\nDr Ngun Cung Lian nih a chim mi cu “Kawlram ramkhel kong ah David Lah thong a tlak kate ah a rak chuak mi pate a si I, a nu hnuk a din pah tu tein NLD ti lawng a chim thiam rih mi, hngakchia pate a si. Ngaithiam ko uh..Ka rawl a tam, ka ti a hal , ka ek a chuak ti a chim duh poh ah NLD NLD tiaha au thiam kate a si” tiin Dr Ngun Cung Lian nih Dr Sa Sa cu a rak phomh hi a si.\nKan theih cio bantuk in Dr Ngun Cung Lian le Dr Sa Sa hi Doctor veve an si ko nain an cawn mi le an doctor sinak cu ai dang. Ramkhel lei ah cun Dr Ngun Cung Lian cu pafim le bochan tlak taktak a si ve ko. A ruang cu a cawnnak le a kalpi mi hoih a si ve caah a si ko.\nAsinain Dr Sa Sa hi cu sii-ai le doctor a si caah mizaw le ngandam lo mi hna caah cun bochan tlak taktak le hngatchan tlak taktak a si ve. Cu ruang ah a tubantuk in Dr Ngun Cung Lian nih mihrut le hngakchia taktak bantuk ah a ti mi hi cu a bia hi a luan deuh ngai ka ti.


Upat Awktlak Pasal Kan Ti Khawh Ti Lonak Dirhmun 8 – Hakha Cherry\nUpat Awktlak Pasal Kan Ti Khawh Ti Lonak Dirhmun 8\nPasal si ve ko ṭung i, dam ko ṭung i nupi le nih cawm le zohkhenh hauh aa timmi pa cu upat awktlak ah ka ruat hna lo.Nu te hna cu tiin zawnruahnak siloin nu namnehnak bia na hmurka in voikhat a chuah a si ahcun hmailei na nupi ding khi zaangfak ngai ngai a si manh cang.\nNupi dawh, nupi fim, le nupi ṭha bik vawlei cungah an um lo. Nangmah na nupi le na pasal te he khan i daw le rem tein um u law a fimmi bik le aa dawh bikmi a comi ah naa ruat ko lai.Credit-Nusung Hrangtlung Lenhmun\nThong Inn Chunginn Kan Rak Luatnak\nNLD Maw Kaa Thim Lai CNLD Dah?


US Stimulus Package Bawmhnak Thawngpang tha tak tak – Kawltu Team\nUS Stimulus Package Bawmhnak Thawngpang tha tak tak\nMinung pakhat nih $600 cio ngah dingmi stimulus check, cozah budget September tiang zong a tel chih. Small business bawmhnak PPP loan zong a tel chih. President Trump nih American mipi nih $2000 cio an ngah khawhnak dingah ka zuam rih lai, ka ngol hlei lai lo, nan hmuh chap ko lai” tiah a ti. A thei lomi caah share tuah chin te ulaw tha. Source: Salai Lairamthang\nRelchap: GOOD NEWS:-US $ 40 te lawng in 2021 Toyota Camry Mawttaw Car bak i Lak Khawh a Si\nUS i Chin mi caah thawngpang tha pakhat a um. Chin Community of Indiana nih cun Lucky Ticket a tuah i US dollar $ 40 te lawng in 2021 Toyota Camry mawttaw car bak poh khawh a si tiah an langhter. Hi Lucky ticket hi Chin Center Operation leh Building fund caah tangka an kawlnak a si. Vanthat cun laksawng phun phun le 2021 Toyota Camry tiang bak poh khawh a si. Hi ti hin an langhter.\nHi ti bak hin a si ko cang.\nAnmah lei nih hi ti bak hin an langhter:- WIN a brand new 2021 Toyota Camry plus more prizes!!! Only $40 per ticket!!Chin Center operation leh building fund hrang ah CCI Fund raising raffle ticket (lucky draw) rak lei cio ding kan lo sawm. Raffle opening date: February 20, 2021.For tickets contact CCI board members or Chin Center at (317)300-1078. Source: Chin Community of Indiana\nRelchap:- Christmas ni i Chungkhar Minung 5 Thah an Si (An konglam le Pic langhter a si Cang)\nChristmas ni ah ngaichiat tak takmi thil a cang. An hmanthlak pawl langhter an si cang hna. Chungkhar i minung 5 bak hna cu tukum Christmas ni khan US, Arkansas State ah thah an si. Chungkhar khat i mah zat zat Christmas ni hna i thah an si hi ngaihchia ngai a si. Christmas ni cu zapi caah lawmhnak ni sunglawi a si. Tutan thil a can nak hi US ram Arkansa State ah a si. Chungkhar i minung 5 bak hnu cu thi lak in kah an si.\nA thimi hna hi hngakchia kum 8 in tar upa kum 50 karlak tiang bak an si. Zeitluk in dah hi thihnak hi chungkhar pawl caah a fah lai. Khuaruahhar ngai a simi thil pakhat cu tutan i meithal kahnak a tuahtu hi a thimi hna lak in aa tel ti a si rih.\nPope County Sheriff’s Office lei nih an chim ning ah Christmas ni zanlei suimilam 5:15pm hrawng ah phone call kan hmuh i lunghrinhnak a um tiah an chim. Hi thihnak kong he pehtlaiin Palik le dothlattu hna nih biatak tein rian an tuan cuamah lio a si. Vanchiatnak a tongmi hna caah bawmhank Gofunme zong an tuahpiak ti thawng theih a si. Source: Daily Mail\n← GOOD NEWS:-US $ 40 te lawng in 2021 Toyota Camry Mawttaw Car bak i Lak Khawh a Si\nTarnu Baba Vang nih 2021 ah Vanchung ah buainak a um lai tiah a Phuan →


Esther Bawmhnak in Kawlrawn ah Biakinn an Sak | THE CHIN EXPRESS\nMyanmar pa nih ‘Malaysia ah ka umter rih ko uh’ tiin cozah a nawl\nNgakchia a tlaihhrem tu pa cu TNLA nih mi zapi hmai ah a thah\nKIA nih Myanmar ralkap 100 deng an thah rih hna\nKIA nih Myanmar ralkap 30 leng an thah hna, 18 an tlaih hna\nEsther Bawmhnak in Kawlrawn ah Biakinn an Sak\nMyanmar Idol Season 4 winner Esther Dawt Chin Sung nih Magway ṭaing ah ‘Pani Sone Asho Baptist Church’ saknak a hlut hna.\nMah kong cu Esther nih, “Pathian nih thluachuah aa ka pekmi chungin mi ka bawmh khawhmi kongte nan sinah hrawmh kan duh hna, ka porhlawt asi hrim lo,” ati.\n“Pani Sone biakinn te hi ka pa Korea a um lio tein mission pakhat ah an i tlaih i sak an rak thokmi asi.\n“Keimah pumpak zong ka phan bal. Ka phak lio cun a cungcih le ṭuangphah lawng an sak khawh. Mah bu cun hlunghlai taktak in an i pum.\n“Kum caan tlawmpal hnu ah keimah zong Chin Idol ah ka zuam i Pathian dawtnak thawngin winner ka ngah tikah Pani Sone Biakinn saknak caah hlut ka duh tuk. Ka nulepa zong ka chimh hna i ka pale zong nih ka fa a ṭha ko, a tlawmtam a biapi lo tiin tha an ka pek i ka si khawh tawk te ka rak hlut.\n“2019 zongah Myanmar Idol ka zuam tiakah interview ah an ka hal fatin ka nu si thlopnak caah, Pani Sone Biakinn caah le ngakṭah caah hlut ka duh ti peng.\n“Harnak tampi lakah pakhatnak ah Pathian dawtnak, pahnihnak ah chunngkhar thapeknak le thlacam piaknak le pathumnak ah ramchung ramleng in dawtu le thapetu hna thawngin winner ka ngah ṭhan tikah ka nulepa zong si an i thlop kho. Atu cu hmurka si ti loin tuahsernak in tehte ka langhter khawh cang caah Pathian ka thangṭhat.\n“Amen, Amen, Amen.\n“Pani Sone Biakinn te an kauh lio,” tiin hmanthlak a tar hna.\nMyanmar Lian - April 15, 2021\nA visa thih ruangah April 21 hlan ah tlun a haumi Myanmar pa nih, "Zaangfahnak tein ka kirter rih hlah uh, ka umter rih...\nKum 5 ngakchia nute a tlaihhrem hnu ah that tu pa cu Ta'ang hriamtlai phu TNLA nih thih dan a pek i mipi hmai...\nKachin hriamtlai phu KIA nih an chuhmi hna China ramri um an sakhan cu lak ṭhan dingin Myanmar ralkap an i zuam nain KIA...\nKachin state, Momauk peng ah uknak firtu Myanmar le Kachin hriamtlai phu Kachin Luatnak Ralkap (KIA) fak tukin an i kap, i nizaan zaanlei...\nA tlaumi Salai Ezekiel aruak in an hmuh\nChin Lian - April 14, 2021\nApril 7 ah uknak firtu Myanmar ralkap nih Kalay khua, Tahan sang sandahpiahmi an ṭhen hna lio ah a tlaumi Salai Ezekiel cu ni...


Salai Ngun San Aung UN nih NUG hi phungning cozah ah kan cohlan piak sual hlah sehlaw kan Dothlennak kan ngol lai. – Lai Lungrawn Post\nSalai Ngun San Aung UN nih NUG hi phungning cozah ah kan cohlan piak sual hlah sehlaw kan Dothlennak kan ngol lai.\nSeptember 14, 2021 September 14, 2021 admin Theihtlei\nBy Salai Ngun San Aung UN nih NUG hi phun gning cozah ah kan cohlan piak sual hlah sehlaw kan Dothlennak kan ngol lai mawZahan tlaipi tiang, cun nihin ka thawhka in tutiang hi kong hi ka ruat.UN nih nihin chun meeting ah NUG hi phungning cozah ah cohlang sual hlah sehlaw ti ruah ah mizapi kan lung a zor tuk sual lai maw ti ka phang.\nMi raltha Con Bik, Lal Luai, Vomthu Maung, Hrang Nawl chan in Vawlei nih an um ve ti hmanh an kan hngalh hlan zongah Minthang Mirang ralpi hmanh phaw le nam he a rak dirh ngammi Miphun kan si nak philh riangmang in kanmah lawng cun kan tei bal lai lo, kan thazaang aa thlau tuk, kan hriamnam aa thlau tuk, kan ba tuk tiah kan lungdong sual lai maw ti ka phang.\nUN nih a kan cohlan zongah China le Russia sin dah loin hriamnam cawkzalhnak hi thilfawi a si hlei lo caah an kan cohlan zongah vukvek tiah zingzan in kan thawng colh kho hlei lai lo. China, Russia le US, EU pawl kar i entainak tu a thawng lai i Cold War lio bantuk khan anmah le interest cio ruat pah in an chuncaw vaihlam fang khi kan si pah thiam ko lai.\nCucaah kan innpa voksa chumhmi hngar i rawlei kathaw loin um nak cun kan ngeihmi bawnbok meh te kha a thaw bik in zeitin kan chumh lai timi tu kan ruah kha kan pawkhim deuhnak a si ko lai.UN cu kan bochan, Vawlei pi kan bochan hna. Asinain kan ruahning bang si sual hlah kun kan lungpur lo ding a biapi tuk. Kan chung thari kan ithawnter a herh. WA, Kokant, Mailar, Shan, Karenni, Kachin, Karen, Shan, Mon, Chin, PDF vialte kan ttan tti ahcun hi MAH le a minung pawl kan tei hna lo nak ding sullam a um lo.\nCucaah NUG nih UN lawng bawh siloin hi tlangcung hriamtlai vialte hi a kuutriit khawh hna, a komh khawh hna ding a biapi tuk. Tlangcung hriamtlai pawl nih NUG zong hi USDP te NLD te em ang in kawl thotho an si ko tiin hmuh loin zumhngamhnak (Trust) an ngeih khawhnak ding a biapi.\nUN zong nih kan cohlang loin Miphun vialte zong nih hnu kan chit hna hmanhseh a Nung Pathian kan lei a ttan ahcun ho nih dah an kan tei khawh lai. Zeipaoh tlung ai kun Bawipa thawngin kan dirhmun fek sehlaw kan lungthin le thazaang thawng ko sehTeinak cu Bawipa ta a si.


Kan Chuah Ni (Number) Nih Minung Sining A Langhter Mi Le Duhnak Kongah A Langhter Mi Phun (9) – Kawltu Team\nKan Chuah Ni (Number) Nih Minung Sining A Langhter Mi Le Duhnak Kongah A Langhter Mi Phun (9)\nNumber 1 minung pawl: Zeithla chuak na sip oh ah ni 1, 10, 19 le 18 ni ah achuakmi na si ahcun number 1 in ruah asi. Hi number chung chuak minung poh poh hi duhnak lei ah thinlung le ruahnak dihlak he mi duhmi pawl an si. Cun duhmi an thim tikah bia tak tein khua an ruat hmasa cu hnu lanwg ah duh an thim. An mah cungah theihthiamnak a ngeimi hna le a bawmchan khotu minung lanwg an thim tawn hna. An nih pawl cu duhmi hi pakhat te lawng an ngei. Cu an ngeihchin chap mi te cu zungzal caah an thim hna. Cun kum 16 in kum 22 tiang lanwg nu le pa an I bohchan I kum 22 hnu khin cun nu le pa sin um an duh tilo. A ruang cu an mah le an mah kha zumhnak an ngei I an mah kutke te dirkha an duh cang. AN nih cu a cat lomi dawtnak angeitu minung an si.\nNumber 2minung pawl: Zeithla chuak poh kha ni 2, 11, 20 le 26 chuak poh kha number 2 in tuak a si. Hi hna pawl hi duhnak lei ah a hmuhnak ahmemi pawl an si. A ruang cu duhmi an ngeih tikah an sining zeizong vialte dihlak in pek a hmang tu an si. Mi an duh tuk nain voikhat an hlen cang hnu hna ahcun mitsir zoh zong an hmang ve tilo. Cun an nih pawl cu an duhmi hna sinah biakam an sermi cungah fak tuk in an zumh sual caah kum 15 hlan ah an thinlung fak tuk in a kuai mi an si. A si nain kum 25 hnu ah an darling hmasa bik he an I cokho lo nain an duh bikmi he an I co kho ti asi.\nNumber 3 minung pawl: Ni 3,12, 21, 30: An nih palw cu an hmaipanh zungzal caah dawtu tampi an ngei kho. Duhmi ah hin pakhat nak tam an ngei zungzal. Mi kuttang um an duh lo I an mah nih mi uk khawhmi minung lanwg an komh duh hna. Cun duhmi zongah an mah duhmi lanwg an thim I an palh bantuk tein a ing zungzal tu an si. Cun a donghnak ah I ngeihchih an hmang. DUhmi pakhat angeih bu in a dang pakhat zong kha aduh pah khawh phun minung an si.\nNumber 4 minung: Ni 3, 13, 22, 31 chuak pawl cu iang an ngeih tuk caah mi kip nih an tleihchan khun hna. A sinain an thinlung anem tuk caah thil pakhat khat an tuah tikah an dongh tiang an tuah ballo. Minih zei an rel lomi pawl khi an dawt hna. Cun mi an zumh fawi nak nih an thinlung a father peng hna. Thil thar cawna duhmi an si nain rak soisel an khi an duh lo. Mi ttha an sic aah midang zong mi ttha ah aruat vet u an sic aah mi nih rak hlen ti bantuk an tong peng.\nNumber 5 minung: Ni 5, 14,13 hi hna pawl cu an thinlung a tthanwgtha mia ns i. MAh le mah aa upatmi miphun an si I I chuahsual ti bantuk an nei tuk ballo. Duhmi an thim tik zongah I ngeihchih ding an I thim ballo. AN palh lonak ahcun mi zeifa hmanh an ttih hna lo. Cun an kum leng in upatnak an co zungzal. Cun an klhuaruah a tam I a hlan lio an duhmi hna konglam kha an ruatpah hnihkhat tawn.\nNumber 6 minung pawl: Ni 6, 15,24 ni ah achuakmi hna cu duhnak ah fek te le zumhtlak tein ziaza achiami pawl an si. AN duhmi hna lungnuamh ter kha biapi bika chia tu an si hna. A deumi minung kha ttha tein a sersiam tu minung an si I chungkhar nuam tein umter kha an I zuam zungzal. Cun mihlen le thil thalo tuah kha a hrial zungzal tu an si fawn.\nNumber 7 minung: Ni 7,16 le ni 25a chuak mi palw cu ralrin athiammi minung le nun ziadawh a ngeimi an si. AN nih palw cu mi cungah tthatlo nak tuah kha an duh ballo. Cun mi dai an si I mi zaangfah nak kha fak khun in an ngei. Mi an duh tukmi cung zongah kan duh timi chim khi an ningzak tuk. Cu caah duhmi taktak an ngei kho ballo. An nih pawl hi biaknak, culture le khua le ram atlaichan mi an si.\nNumber8 minung: Ni 8, 17, 26 hna hi zeipoh kha an mah kut ah chiah an duh. AN duh a fak nain an duhmi tluk an ngei kho ballo. Duhmi an ngeih zongah an duhnak an zulh tuk hna caah a hnu lungfak in an um tawn. Midang cungah thil dik tuah aa tim zungzal tu an si. Mi an duh cang hna ahcun zeitik hmanh ah mi an tthen bal tilo. A sinain mah telanwg khuasak aduhmi an si.\nNumber 9 minung: Ni 9, 18 le 27 hna hi an mah le an mah kha kaa dawh bik, ka ttha bik, timi thinlung an ngei. Duhmi caah cun zeipoh angammi an si. A sinain mit par an ngei tuk I darling zong tampi a ngeimi an si. An nih pawl cu a rak duhtu minung he an I cokho lo. Nu le pa hnatlak pimi minung he aa comi an si. A sinain an sifak ballo. Zei rian an ttuan poh ah teima tein a ttuan zungzal tu minung an si. Ref:TRNM.com\n← Pi.Naomi Te Nupa Nih Pathian Sinah An Fapa An Hlanh.\nRosie Thitum Ni Cu Thinlung A Tong Kho Tak Tak (Video He). →


Zeiruangah Dah Chin Miphun Nih Hin Miphun Dang (Or)Inpa Hna Party Hi Kan Tleihchan Khun Tawn Hnga ? – Chin 11 News\nZeiruangah Dah Chin Miphun Nih Hin Miphun Dang (Or)Inpa Hna Party Hi Kan Tleihchan Khun Tawn Hnga ?\nLai miphun hi khual adawmi miphun cu kan si pah rengreng lawng siloin adawbak mi miphun kan si hna.zeitluk in dah kan dawt hna tiah cun kan mah hna theih hmanh ah sapherh kan ngeihmi siseh ,meh sunglawi deuh kan ngeihmi hmanh kannu le kanpa nih khualtlung samal caah an chiah tawn.asinain cucu Bible nih tha tein akan cawnpiak mi asi ca le kannu le kanpa nih an kan cawnpiak caah tuchun nitiang khualtlung samal adawmi miphun ah kan i chuah.\nAsinain 2020 thimnak kongkau he pehtai in Kawl party ah luhlinh hmanh angamh i ,kan bia le kan hla dawhdawh in kawl party thatnak le sunlawi nak te hna ah kan bia le kan hla kan hmanmi te pawl hna hi cu ruah ah hin lungafak ngaingai.Malaysia hi UK sinin 1957 ah independen alak hi tuak ah cun nizan tihni thil asi.Zeiruangah dah UK cu Malaysia nih arak doh lo tiah cun ,thildang atampi um lai nain pakhat ah ai talmi cu UK nih Malaysia minung hi arak dawt ngaingai hna ,rian hrang tuan arak sanh hna loh /fakdeuh in kan chim ah cun an ka chungah rawl arak tuh hna,an rak i nuam ngaingai curuangah cun Malaysia nih zeidah doh aherh ?tha tuk in pei akan cawm ko hi an rak ti .\nAsinain Japan tepawl hna cu ramfim an rak si caah Malaysia cu ziah nai hngilh ko ?na ram asi hi UK ram asi tung lo tiah ruahnak avan chuah i cuhmanh ah cun azum huaha lo 😀amah ram asi cia ko mi cu dawh ai zumh huaha lo cu (Laimi he kan i khat pah😀)asinain Malaysia cu ai hngilhnak in avan i thang ve ciammam i tuchun niah cun Asian ah athangcho pawl ram ah ai chuah ko(Malaysia ka hawipa nih an ram konglam aka chimhmi)Aherh le tiluk le india hi zeiruangah dah malaysia Citizen an si kan pehthan te lai).\nCucu zeiruangah dah chim ka duh ?Kawlpawl nih kan mah ta lila asimi thil in an kan lem /Phundang in ihhmu thut si an kan pek kan ti lai cu ,lungfim lo huaha in an kan tuah ,kanmah ram te pei asi cu ,atu an kan pekmi thil hna hi cu Malaysia he tachunh ah cun chim awk um lo khan khi si.cucaah cun chinmi phun kan lungafim cang i Chin party asimi CNLD ah tukum cu kan vote kan bungh dih ding asi cang.\nKhualdawt poah hi thluachuah hmuh dih asi loh, akan ei tu rungrul cu kan doh ve hna ahau cang.\nCatialtu: Salai Van Hmung


Dragon Fruit ( Dragon Thei) Tthat Nak Phun-4 - Khuaruah Har News\nDragon Fruit ( Dragon Thei) Tthat Nak Phun-4\nA min hrimhrim hi mak kho tuk eh! Dragon fruit ah khin vitamine phun tampi a um caah minung kan ngandamnak caah a ttha taktak mi thei phun khat asi. Mi tampi cu zei bantuk thei khi dah kan ngandamnak caah ttha tihmi nak cun kan mah nih kan duh deuh mi le thaw kan tihmi khi tam deuh kan ei piak tawn.\nMi tampi nih cun Dragon fruit khi a man fah lawng hmanh si lo in nal zekzuk in a um caah an ei duh lem lo. Hmanh sehlaw a thaw lo ti men ruang ah khan rak ei duh lo in kan rak um awk hrimhrim a si lo. Dragon fruit thei na ei nak thawng in na hmai-vun kha khuaruahhar in a no ter khawh.\nDragon fruit khi minung kan tivun dawh tertu ding cah company nih an ser mi skin care phunphun nak hmanh khin a ttha deuh. Hmai arsik tam tuk mi ca lebang ahcun a ttha lawlaw bak khi asi. Na ei piak lawng hmanh si lo in na hmai ah na thuh piak khawh.\nCun a hang in na duh ahcun na din piak khawh, na duh ahcun na hmai ah khan na thuh piak khawh fawn. Dragon fruit na ei piak nak thawng in le nai thuh nak thawng in na hmai-vun sawng ding vialte kha sawng lo ding in an ven piak khawh.\nCu lawng hlah nisa/ nilin ah sau tuk na vah ruangah na hmai nisa nih an lak dih ahcun Dragon fuit kha phel law na hmai ah thuh piak. Cun Dragon fruit khi lungthur he zawng na duh ahcun cawh i hmai le nghawng hrawng ah thuh khawh a si.\nDragon fruit ah khin tidat (water) khi 80% tluk hrawng a um chih caah minung kan ngandamnak caah a tthat khunnak a si. A mah to ti men ruangah khan ei duh lo in rak um bak hlah. Compay ser mi skin care man tampi cawk nak cun mah thei hi rak ei/ rak i thuh deuh.\nRelchap- Zan ih Lai Teah Khuailhiti Din Piak a Tthat Ning Nai Fiang Cang Maw? Zan ih lai paoh ah khuaihliti keu khat lengmang I din piak khi zeitluk in dah a tthat tihmi naifiang ve cang maw? Mi tampi nihcun khuaihliti khi a thlum ruangah ka vawi khat tampi hna in kan ei piak men tawn.\nTuah cun khuapi um mi hna caah cun zeitik caan paoh ah khuaihliti cawk awk a um zungzal. Hi tluk in cawk aawk a tampi ko lio ah minung kan ngandamnak caah zeitluk tiang khi dah thil ttha a chuahpi tihmi kan I fiang lo caah kan hawt caan ah kan ei ei men tawn.\nKhuaihliti khi zan na ih lai teah keu khat lengmang din piak khi zeitluk in dah a rak tthat tihmi nai fiang ko la. Mah caah cun zan na ih lai paoh ah khin keu khat lengmang in ei piak khawh I zuam hmanh naa ngaih chih bak lai lo.\nZan ai nghilh kho lo mi hna nasi ve sual ah cun na ih lai teah khin khuaihliti keu khat le tilum keu khat kha cawh law din piak law mitku thaw taktak in nai nghilh kho la. Khuaihliti ah khin tryptophan, amino acid a um caah zan ai nghilh kho lo mi hna caah a tthat khunnak asi.\nZan ih lai khuaihliti na din piak nak thawng in thikai zawtnak, lungtur zawtnak lak in na luat hrimhrim lai. Kan theih dih cio bang in thikai zawtnak le lungtur zawtnak cu ruah bak lo in thih khawhnak zawtnak ttihnung a si.\nKhuaihliti na dih piak nak nih zei bantuk zawtnak ttha lo dah a kilven khawh rih ti ahcun kan pumsa chung ah thau tam tuk chuak ding mi kha a kilven khawh. Cu lawng hlah cumpi, hritlang tuk ruangah zan nghilh kho lo tiang in a um mi hna ca hrim ahcun a ttha taktak.\nZan ih lai khuaihliti din piak nak nih zei minung nih kan hmuh khawh lo mi kan pum chung I zawtnak chuak ding pawl kha fawi tein akan kilven piak khawh fawn. Zei caah dah a tthat rih ti ahcun na hmai ah arsik um ding mi le na hmai duk nih an tlak ding mi tiang khin a kilven khawh.\nMinung Kan Ngandam Nak Caah Kawm Sam Tthat Nak\nLai Mi Nih An Rel Dih An Theih Dih Khawh Nak Lai Tampi Share Rak Tuah Ve A Biapi Tuk Hih!


Pasal mitthli he ngaihchiatnak le ngaihthiamnak a von chimmi von zoh cu lungthin nih a celh hrim lo – Chin World News Evening\nOctober 31, 2020 October 31, 2020 Salai Van Myanmar News\nTuzaan Aung La Nsang a sungh cu kawlram mipi lawng hmanh si loin Chinmi zong kan ngaihchia i kan i lungsak cio hrimhrim hna loh. Hibantukin fawi zaang tukin De Ridder nih a tei lai ti hi aho cio hmanh nih kan ruat cio lai lo dah. Round 1 minute 4 hrawngah Aung La Nsang cu De Ridder fawi zaang tukin a knockout mi hmuh khawh a si. Lung cu a nuam hrim lo.\nHi kongah Aung La Nsang nih a dirkamhtu le thazaang a pek tukmi kan naupa Ṭial Cung Thang (The Dragon Leg) zong a celh ve hrimhrim lo. Pasal pi live i thlah ruangmang in mitthli he a ṭah buin Live a chimmi cu,“Myanmar fans thazaang a kan petu rak kan ngaithiam uh. Hi sunghnak hi kan duhmi a si lo, asinain fak piin kan izuam ṭhan rih lai i teinak kan hmuh ṭhan lai,”tiah a chim.\nCun, Aung La Nsang a sungh le cang ka in amah pumpak facebook ah Ṭial Cung Thang nih hitihin a taar colh,“Hi nak ṭhawng deuh le thazaang ṭha deuh in kan rak kir ṭhan lai i kha taisawm kha kan lak ṭhan lai,”tiah zeidang biachim hmanh chim hmasat loin Aung La Nsang, Martin le amah tiin hman an thlak ṭimi taar in a facebook ahcun a taar.\nAung La Nsang nih De Ridder he an i thongh dih hnuah, amah pumpak facebook in mipi sinah hitihin a chim ve,“Tuzaan ah teinak kan hmu lo nain, kan sunghnak in kan tho ṭhan te lai. A ka daw i a ka dirpi tu nan dihlak cung ah kaa lawm tuk”tiah mipi sinah a chim ve.\nAung La Nsang cu Chinmi chungin MMA (One Champion) ah aa tel khomi kan naupa Ṭial Cung Thang @ The Dragon Leg tiah mi tampi nih theihmi thazaang a petu le a hnulei a dirkamhtu a saya pakhat a si. Cucaah, Chinmi nih kan uar hna i thazaang kan pek khunnak hna zong hi a si. Aung La Nsanga thongh lai le Ṭial Cung Thang a thongh lai cu kan i hngahhlang tuk cio hna.\nTutan Aung La Nsang le De Ridder an i thongh lai cu Chinmi lawng hmanh si loin vawlei cung hmunkip kaa kip ummi nih zoh lai kan i ngaih taktak mi a si. Paṭhawngṭha pangan kan timi hna hmanh fawi tuk a teitu hna a si. Asinain tutan i De Ridder he an i tongh cu midang minthang paṭhawng a thonghmi hna lakah cun a pumrua zong a hme khun, asinain ruah lo piin De Ridder nih fawi zaang tukin a hun tei cu khuaruahhar lei hna khi a si.\nAung La Nsang le De Ridder an teining cu chim hau loin Live an thlahmi ah hmuh dih a si. A von i ṭhua i Aung La Nsang nih voikhat hnih hlei a thong manh lo tangah an tlu ṭi kan ti lai cu, cu cang ka cun De Ridder nih a mi teinak hmangin Aung La Nsang cu a tai ah a ke 2 in a von reh, a kut in a hngawh a reh chih. Mi fa naupa Aungla N Sang cu a cawl te a cawl kho hrimhrim lo. Tlawmpal a reh hnuah Aung La Nsang a sunghkhan colh.\nTutan Aung La Nsang a sunghnak aruang tiah mi tampi nih ruahdamh in an chim ciomi cu, naite ah Aung La Nsang cu atu lio vawlei cung hmukip ah a karh cuahmahmi Covid-19 zawtnak a ngeih hnu in a dam ka te a si caah a thazaang a derthawm deuh caah a kham manh lo caah a si tiah a timi zong an um. Cheukhat nih amah le mah a zumh tuk ruangah (Over confident) ruangah a chuahsual ti a chimmi zong an um. Zei a va hmanh ah minung cu kan ong peng lai ti chim khawh a si lo. Sungh caan a um lai i ong caan a um lai cucu thil kal phung zong a si.\nAung La A Tei Hnu Ah De Ridder Nih Aung La Kong A Chim Ning Cu A Luan Deuh Ko


Hakha in Naga kalmi dam tein an phan cang… – DOH PHIT\nHakha in Naga kalmi dam tein an phan cang…\nMarch 5, 2019 admin THAWNGPANG 0\nNaga Hornbill Festival ah Lai paih hmuhsak ding in le zuamnak chungah lut ve dingin Laitlang lei in akal mi hna zong dam tein Naga an phan cang.\nNanphalong in mi an hngah lio\nAn khuallam cu hitihin asi, Hakha in Tamu ah an riak i, a thaizing Zingka teah Moreh lei ah an i thawh, Moreh in Naga lei in midongtu hna he an i ton hnu Nagaland lei kal cu an i thawh i, zan suimilam 10:30 pm India caan ah an va phan.\nMidongtu hna hi Naga NWA chungin Vice President nih a don hna, cun Naga khualipi Kohima an phak hnu ah NWA president nih lunglawm tein a don hna i, lunglawmhnak bia le thaizing cawlcangh ding ning kong a chim hna.\nCun Pu Ang Cung le Ptr Henry zong nih Naga umchung cawlcangh dingning kong zong caan tawi te chungah an chimh hna i thazaang pek nak zong an pek hna.\nNagaland lei kal an i thawhpah ah, Kawlram lei Immigration zunglei nih zulhphung zong tlawmpal an chimh hna hnu ah Naga lei kal cu an i thawh.\nIndia ram Moreh Check point pahnih nak ah, India ralkap nih an check hna i, passport ngeimi hohmanh an um lo caah le visa in a kal mi hohmanh an um lo caah kal an kham hna.\nCheckpoint 2 ah an hren lio hna asi\nMidongtu Naga lei upa hna nih an tawlrel than, i suimilam pahnihchung hrawng an hren hna hnu ah Biakamnak he Nagaland lei cu an kal than i, lampi ah zeidang harnak tongti loin Nagaland khualipi cu dam tein an phan.\nThaizing cu rak i ngeih cio ko ne uh..\nKohima an phakhnu hmanthlak asi, an hna cu a ngambak cang teh.\nZunthil le kal ah lung a um mi hna nih Beda(water hyacinth) in ithlop ningcang\nMintami Wutt Hmone Shwe Yi i aidawh nak cu zoh cim lo bak a si


Salai Lungthli Tum Nih Pu David Ngaisak, Pu Ceu Bik Thawng le Pu Zam te pawl A Phomh Cang Hna. – KAWLTU NEWS\nSalai Lungthli Tum Nih Pu David Ngaisak, Pu Ceu Bik Thawng le Pu Zam te pawl A Phomh Cang Hna.\nSalai Lungthli Tum nih Pu David Ngaisak, Pu Ceu Bik Thawng le Pu Zam te pawl a phomh than cang hna. A biate cu a fak kho taktak si. Mah ti hin a phomh hna, “Pu David Ngaisak, Pu Ceu Bik Thawng le Pu Zam te pawl tulio an hmur an cip, nain thimnak a um than ahcun an aw thang bik than hoi te lai.” tiah a phomh hna.\n(Zahan A Tial Mi) Laitlang ah siibawi tam deuh CDM an tuah caah siizung a um ti lomi dirhmun ah kan um. Atu lio Mizoram le India ah tihnung deuhmi Covid zawtnak phunkhat a karh chin, a thimi ruak khangh cawk an si ti lo caah tiva zong ah tampi an hlonh hna.\nHi virus tihnung hi kan Laitlang zong ah Mizoram in a rak lut ve te lai, ramri ah quarantine um ti lo caah rau dawh si ti lo. Siibawi lo le siizung rep ngei loin Covid ral nih a kan den chap te ding ruah tikah lung a pit. Pathian tu nih lairel te hram ko seh.\n(RELCHAP) Note : May ni 9 ah khan Laimi pa pakhat nih SAC palik pawl Nawi ah a kalpi hna i Pu Tler Ling le a hawile pawl hi nawi ah an va tlaih mi hna kha an si. Laipa bak nih a unau le a miphun hawi Laipa pa2 bak a thah ti khawh a si. Hi Laipa a tlaihter tu hna hi Dalan dik tak a si. A mah ruang ah kan Laipa pa2 bak nunnak a liam hi cu lung a fak tuk hring hran ko.\nSAC Ralkap nih tlaih in hrem ruang ah Hakha ah minung 2 an thi\nHi thawngzamca i an langhter ning ah Pu Tlir Ling le Pu Bwwi Aa cu an damlo ruang ah Kalay ah kalpi an si i, zaanlei suimilaam 2:00 ah Pu Tlir Ling cu a thi. Cun Pu Bawi Aa zong zaanlei suimilaam 2:45 ah a thi ve tiah an langhter.\nCun ralkap nih Pu Tlir Ling hi COVID-19 zawtnak a ngeih ca ah Kalay ah mei in kan khaangh tiah an chim. Pu Bawi Aa belte a ruak zeitin an tuah le khoika a um theih a si rih lo.\nPu Tlir le Pu Bawi Aa hi Nawi anmah lo ah an va tlaih mi hna an si i, an tlaih hna a thaizing ah an thih hi a si.\n← Kan Laipa Salai Lairamthang Nih Biden Fak Tak Tak In A Phomh Cang.\nAustralia Kan Laipa Salai Sang Hre Nih A Chim Mi Hi Ruah Phu Ngai Ngai A Si Ko. →


E&M | NORWAY CHIN MISSION CHURCH E&M – NORWAY CHIN MISSION CHURCH\nA kong : : Ramthar (Mission) Rianṭuannak\nA min : : NCMC -Mission\nHmuitinh : : Duhdim Nun, An Ngeih Khawhnak Hnga. John 10.10. A lamkip i Ṭhanchonak\nBaibal Cangthim : :Khrih an zumh i Zultuṭha Si ter.Mathai 28:19.\nPrograme ngeitu : :Norway Chin Mission Church (NCMC)\nṬuanvo latu : :Evangelism & Missionary (E&M) NCMC\nṬuannak hmun : :Mindat towns Baptist Association (MTBA) Pingring khua le Thilyn khua.\nṬuanpi hawi : :Rev.Bawi Lian Thawng. E&M Director Chin Baptist Association (CBA)


Salai Ceu Bik Thawng Nih Put Tum Sang (Tial Awi Pa) Bia A Leh Ning Hi A Dawh Ngai – Chin 11 News\nSalai Ceu Bik Thawng Nih Put Tum Sang (Tial Awi Pa) Bia A Leh Ning Hi A Dawh Ngai\nNizan ah Salai CBT nih Thantlang CNLD upa cheukhat nih cathanh an chuah mi kong ah fianter nak ca a rak tial cang. Cu kong cu Pu Lal Maung Cung sinah a kuat mi a si. Cakuat cu Pu Tum Sang nih a rak rel ve tikah a lungtling deuh lo kan ti ko lai teh. A tanglei bantuk in bia hal nak bantuk in a rak leh mi cu Salai CBT nih zohdawh tein a hun leh.\nTIal Awi Pa (Pu Tum Sang): Party ECazat ceu nak tam hnatlak nak in state ment kha LMC fb in chuah mi asi, hi hnu zong ah aherh ah cun chuah than leng mang ding in hna tlak nak tuah cia asi, kha ban tuk khan fb hmang in ca kuat zong hi thiam hlei bia chung thu leng nal. Cu tluk i lung put tha na na neih ah buai nak hi achuah ne?\nSalai Ceu Bik Thawng: Ka pa Tial Awi Pa\nThantlang kan party hi CNLD phunghrampi bylaw le CEC phung chuahmi le CEC upa pawl tlangtlak ningin rak kal kho usih law a tluang dih ko hnga dah ka hei ti. Kan party hi Peng 27 ah EC kan nei (kan karh vima) le adang vialte ahcun kan tluang ko. Thantlang zong cu kan tluang ko lai. Nanmah zong party pakhat kan si caah Party surlupi nih khuakhannak tangah nawl ngai tein um dih hna usih law, miphun pakhat, party pakhat, buu khat, kan sinak kan lungrualnak le funtomnak kha hun langhter usih law kan dam colh ko lai tiah ka ruah. Kan upa te CEC nih a ttha bik in khua an khan ko lai dahawh.\nCucu kan dihlak in zulh khawh tu izuam ko hna usih. Lungsau tein. Idawtnak te he. Hmailei zongah kut sih in miphun caah rian kan ttuantti dih ko hna lai dahawh. Kei zong MP cuh ka duh nain voi 2 dawh kai chol ve ko hih. Asinain a poi lo. Party a dammi kha number one si ko. Party cio zongah an ton ciomi sersiamnak si ko i lungkhat tein dir ko hna usih. Dawtnak he.\nSalai Ceu Bik Thawng nih Pu Lal Maung Cung sinah cakuat a tial mi :


Paletwa Khuami Minung 10 AA Nih An Tlaih Hna – TCN\nHome / MYANMAR / Paletwa Khuami Minung 10 AA Nih An Tlaih Hna\nPaletwa mi minung 10 AA nih an tlaih hna\nPaletwa khuami minung 10 cu AA hriamtlai nih an tlaih hna tiah Chin ramkulh cozah nih an chim.\nAA hriamtlai nih an tlaih mi hna Chin ramkulh Paletwa peng company lamcotu an tlaih mi hna minung 9 cu an thlah cang hna nain Paletwa khuami minung 10 an thlah rih lomi hna an um rih tiah Chin ramkulh cozah sinpin vuanci U Seo Htet nih RFA sinah a chim.\nChin nuhrin covo phu CHRO zong nih Paletwa peng Bawngwa khuami minung 4 tel in khuami minung 9 an tlau i a tu tiang hmuh an si rih lo tiah an chim.\nCHRO File Director Salai Terah zong nih tihin a chim. AA nih an tlaih mi hna Paletwa peng company riantuan tu minung 9 an rak thlah hna i kan i lawm. A hnu ah an tlaihmi hna zong luat ter than hna seh ti kan duh tiah a chim.\nHmanthlak hi AA sakhan hmun pakhat si dawh a si.\nA luan ciami March 30, 2019 ah khan Paletwa – Mizoram ramri hlei rian a rak tuanmi Satusan company riantuan tu minung 9 an rak tlaih hna i August 17, 2019 ah an thlah than hna. An rak tlaih mi hna cu ralkap sungthoh pawk he nan i pehtlai tiah an rak puh hna i an tlaih mi hna a si.\nAA nih an thlah mi hna minung 9 cu Paletwa myo an phan cangmi khuami hna zong nih bawmhnak an pek hna tiah theih a si.\nAA nih an tlaih mi hna Chinmi minung 9 an um rih. Cucu a tu tiang an thawngpang theih a si ti lo.\nKum 2015 ah khan AA hriamtlai cu Chin ramkulh Paletwa peng ah an rak cawlcang i nihin tiang an cawlcang. AA le Kawl ralkap ruangah Chinmi minung tampi harnak an tong. Sianginn tampi ah cachim tu ngei loin an um hna. Chinmi minung zeimawzat nunnak liammi zong an um.\n← Breaking News: Hriamtlai Nih Ralkap Sakhan Pakhat An Lak Than – Video Hakha Phungning Loin Sakmi Inn 8 Inn Ngeitu An Mah Tein An Theh Lai →


1. Minung kan nunnak ah hin ti le rawl lawng si lo in, thli dawp ding zawng kan herh thiam thiam fawn rih chun kan thli dawp mi hi kan um naak vawlei tuam tu a si fawn. Cun kan um nak le kan nunnak thli hi minung hna nih hin kan hnawmh in kan thian ter khawh.\n2. Thli- A caan ah cun, caan rau lo te cu rawl te lo zawng in kan um kho tawn . Sihmanhsehlaw thli tel lo cun a hohmanh minute-1 te hmanh kan um kho lo. Mah cu ruang ah cun thli cu kan nunnak ah kan herh ring ring mi cu a si ti cu a fiang ko.\n3. Zeitin dah thli cu a hnawmh — A tulio ah cun mitam pi nih zawtnak thli kan dawp mi in zawtnak kan nei tawn. Zei ruang ah dah kan dawp mi thli hi a hnawh tawn. Kan dawp mi thli a hnawmh tawn nak a ruang cu hmun thur hlawnh kan fim khur lo ruang ah. Kan duh nak hmun paoh ah hmun thur kan hlawnh ruang ah a si.\n4. Kan thli dawp mi a hnawh nak a ruang cu —- Mei khu hna nih hin kan dawp ding mi thli hi a hnawmh ter fawn. Thli faak pi in a hrang mi hna nih hin kan dawp ding mi thli zong hi a hnawh ter tawn. Ram kang mi zawng nih hin kan dawp mi thli zawng a hnawmh ter fawn. Ramsa thi mi hna zong nih hin kan dawp ding thli a hnawmh ter rih fawn. Cun thlaici a puak mi hna zong nih hin an hnawmh ter fawn.\n5. Thil siam naak hmun ah — Company thil siam naak hmun ah hin thli chia tam pi a chuah ter tawn i. Hi thli hi minung kan nunnak ah cun thli tih nung ngai mi a si. Mei khu tah chunh naak ah mawtaw, Vanlong, hna zong nih hin mei khu tam pi an chuah cucu minung kan hrang ah thli tih nung ngai mi a si fawn.\nEi ding thlai


2020 Thimnak Ah NLD Cozah Nih Tlang Cung Mi He Coalition Tuah A Duh Te Lai Maw? – Chin 11 News\n2020 Thimnak Ah NLD Cozah Nih Tlang Cung Mi He Coalition Tuah A Duh Te Lai Maw?\n2020 thimnak zong kan van naih cuahmah ve cang. asinain tu lio COVID-19 zawtnak ruang ah thil sining hna I thleng in thimnak zong cu zeitin dah tuah a si te hnga hngalhcia a har ngai.\nNLD Cozah nih Cozah a ser khawh ahcun Phunghram remh hi aa hmaithlak mi a sinain aa ruah ning cun a remh kho ve lo. NLD Cozah nih phunghram a remh khawh lo ruang ah Tlang Cung Party cheukhat ramkheel lei minung nih an ruah mi an zumh mi cu, NLD nih Tlangcung Party he Coalition tuah a rak duh lo mi kha 2020 thimnak ahcun a duh cang lai I Miphun Party caah lam a awng ko cang lai tiah an zumh.\nNLD nih Phunghram remh khawh le khawh lo ruang ah Coalition tuah a duh lai ka zum lo. Cozah ser khawhnak ding ahcun Coalition cu a duh men ko lai. asinain Phunghram remhnak ahcun Coalition tuah cu a duh lai ka zum lo. Zeicatiah Cozah cu a tlaih khawh thiamthiam ko cu mu.\nCoalition tuah zong ah phunghhram remhnak lam ahar thimthiam ko. zeicatiah Ralkap 25% thutden a ngei cia an si cang va si kaw USDP nih thutden 1 an hmuh hmanh ah Tlangcung mi le NLD Party vote dih lak fonh ah 75% a tling ti lo. 74 % lawng a si rih. USDP Party nih thutden hi 1 lawng taktak cu an hmu lai lo, a tlawmbik 2% tal cu thutden an tlaih lai va si kaw 75% tlinnak lam a bi deuhdeuh.\n75% vote tlin hnu le mipi duhnak tamdeuh lak hnu lwang ah Phunghram remh khawh a si caah Ralkap, USDP zong nih an duh ning in Phunghram an remh kho ve ti lo, zeicatiah 75% an tling kho ve ti lo, NLD zong nih 75% a tlinh khawh lo bantuk in. Coalition tuah ding ahcun zumhtlak Party si hmasa a herh ngaingai. NLD a doh tuk mi he Coalition tuahcu NLD nih a cohlang te hnga maw? hi ti kan ti tik ah Politics ahcun I doh le soisel phung a si ko nan ti men lai.\nCheu khat Tlangcung party cu mipi herh mi aupi nak in party dang vadoh kha an thiam deuh. taktak le ngaingai ti ahcun mipi kan duh herh mi fiang pup in nan au le chimrel khawh ahcun Party dang kha doh ahau ti lo, dohcia a si ko.\nAsinain NLD nih Term khat cozah a tlaih chung ah ah fak tuk in doh le kalh a tong. asinain a pah chih khawh thluahmah ko. ataktak le ngaingai ti ahcun kan ram uknak lak I cozah tlaih cu a fawi bak lo. ramdang he tahchun awk a tlak lo. zeicatiah hling le so lak ah riantuan khi a si ko. Hi le le so lak ah zei Party nih dah zalong tein rian cu a tuan khawh hnga mu.\nChim duh mi cu, NLD nih Cozah a tlaih khawh ko caah coalition a tuah ka zum lo. a tuah zong ah ralkap 25% an tlau lo ahcun zei hua ha a chuak ding a si lo caah Coalition atuah ka zum lo.\nCucaah, NLD nih phunghram a remh khawh lo caah 2020 thimnak cu tlangcung mi he coalition a tuah lai I miphun Party caah ruah channak a um ko a ti mi hi ruah palh a si kho.


Biden cu Teinak hmuh ding ah hmai anawlh thluahmah cang. – Thechinlungnews\nBiden cu Teinak hmuh ding ah hmai anawlh thluahmah cang.\nUS ram election an tuah ding cu nikhat hnu nikhat aa nai chin lengmang, cheukhat state nihcn me thlaknak tete zong ah tuah cang , Atu nin le caan tiang ah Poll thar an tuah mi paoh paoh hi cu Joe Biden nih President Trump cu point in a tei peng rih ko ti hmuh kho a si. nain a caan a um rih ko caah Trump Tanhtu cu a tha a chia tuk lo, 2020 i thimnak lio zong ahkhan Poll an tuah ka hrawng ahcun Trump cu lei peng a rak si nain President thimnak nile caan a van phak tikah Trump nih teinak a hmuh ko.\nTukum US President thimnak hi US ram thil sining van zoh tikah President Trump cu, a van a chia kho taktak ti hmuh khawh a si, President Trump cu 2016 US president rian tuan aa thawk le cang ka in US economy atha a kai chin lengmang pinah US ralkap zong an thazaang a thawng ngaingai, cun Israel ram caah a riantuan ning zoh tikah midang nih an tuahkhawh lomi Jeruslem cu Israel Khualipi ah a tuah rih caah mi tam taktak nih an duhtuk mi a si.\nNain Trump cu a tearm khat a tuannak kum donghnak bik 2020 ahhin ruahlo piin vawlei cung thilsining a va inthleng tikah US ram state kip a bawi, cu lawng si loin coronavirus rai ruang ah US rammi thawng tampi nih an nunnak an sung i, cu ka ahcun Trump cu a dai thlang tuk a mah ruang ah US nih hitluk in thihnak kan tuar hi a si tiah mi tam taktak nih a thang an chin, Democrats le lutlai nih Trump cu Covid-19 vaccine kong ah lih a chim tiah sual an phawt rih , a lamkip in Trump cu thangchiat a tawng caah, Tukum 2020 i thimnak cu Trump a caah a har taktak mi kum a si, vote pe tu zong an tlawm deuh, tuni le caan tiang ah Biden nih me an sanh mi ah a tei peng rih ko tiah hmuh khawh a si. Fox News.\nBe the first to comment on "Biden cu Teinak hmuh ding ah hmai anawlh thluahmah cang."


Queensland Chin Christian Church, 127 Nemies Rd, Runcorn, Woodridge, Brisbane (2020)\nHome > Australia > Brisbane, QLD > Queensland Chin Christian Church\nPraise our Lord Jesus Christ , Im Rev /Prophet Edward . I minister with UBC Ministries , we are a prophetic and Healing Ministry . we believe in The Salvation By the Blood Of Jesus Christ , Power of Healing and Miracles .. Im married through Holy wedding to one wife Grace blessed with two Doughters and ason we believe in The Baptism By Immersion , Holy Bible , Power of The Holy Spirit . We would like your Ministry to come and minister in Kenya, Uganda and Tanzania in Crusades , Revival meetings , Training Of Pastors and Leaders , Deliverance and Healing meetings , Doing Baptism and Ordination of Ministers and Pastors . we would like you come with team some to Minister to The Youths , Women and Pastors and Mentoring Leaders . Im married Under Holy wedding to Grace with 3 Children. Pray for me , My family , our Church and Pray for greater Revival and Gods annointing in Church . kindly iwill be travelling To Tanzania this month . Plaese Im requesting if you can come to Kenya im july ,or any Month you can choose so that we can Host you You can get your Air ticket and we pay your accomodation , food and local travel in the three countries.thanks for your prayers . if you need any USA and UK reference or contact ican send you there telephone and email Pray For me my wife and my children and UBC Ministries and Greater finance opening and revival Amen God Bless You . Edward. Mobile +254725327275 Whatsup +254725327275 Email [email protected],.I have a friend living in Washington state who knows me she akenyan working there\nBrisbane Chin Churches Combine Service 2018\nMission: As one of Christ Churches, our missional vision is to present the Gospel of Jesus Christ to every person in the world and to make disciples of all the nations\nVideo zoh bu bia ngai cu carelnak in kan i fawih deuh rua caah....\nAbraham Nun in Thazang Laknak ( Gen.12:1-5)\nQCCC: Mother’s Day Bia Cah\nRev.Dr. Mang Bik Cung (Joshua ral teinak) Sermon\nRev.Dr.MANG BIK CUNG (Joshua Ral Teinak) Sermon\nJoshua Ral Teinak Nun\nDevotion: Nulepa le Fale Kar Rian Ngan\nFale rian cu nulepa upat le an nawl ngaih hi asi.\nNulepa rian cu fale cawnpiak le lam hruai hi asi.\nNu le pa hna, nan fale kha an thin hung seh tiin ti hna hlah u. Khrihfa ziaza le cawnpiaknak he tu khan ṭhanter hna u.\n1. Tuanbia Zohnak\nNupi le pawchung ah naute aa sem cang ti kan theih tikah lawmhnak in kan khat. Naute hmuh lai kan i hngahhlang ngaingai.\nNaute a hung chuak i lawmhnak a ngan chin chin. Zing le zaan naute muihmuh kan ciim ti lo. Kan i lawmhnak mithmai a ceu zungzal.\n2. Kan Rian\nFale cawmken le zohkhenh, cawnpiak le lam hmuhsak cu nulepa kan rian ngan bik a si.\nPathian biatak le Khrih Jesuh nun ziaza he an tthan khawh dingin cawnpiak le tthithruai an hau.\nNulepa nih Pathian biatak kan theih lo ahcun cawnpiak a har. Khrih Jesuh ziaza kan pemh lo ahcun fale lam hmuhsak a har.\nThlacamnak le Bible relnak nun he lam hmuhsak le cawnpiak an hau.A thianghlim le a dawhmi nun ziaza hmuhsak le cawnpiak an hau.\n3. Kan Tuah Awk\nCaan pek in fale cawnpiak le lam hruai a hau. Fale caah caan tam deuh kan peknak nih Nulepa le fale karlak pehtlaihnak a tthat ter. Upat- ttihnak le lungthin i hmuhnak a chuahpi.\n- Caa an zohnak, rawl an ei lio, lente celhnak etc ah nulepa nih caan pek in umpi le celhpi ve an hau.\n- Fale he Bible rel tti le Bible tuanbia chim/zohttinak caan kan pek a hau. Bible cang cinken ding kan pek hna tikah nulepa nih cinken pi le relpi an hau.\n- Pathian nung kan zumhnak le Khrihfa kan sinak nun ziaza hmuhsak ding. Fale he Hmunkhat rawl ei le hmunkhat i pumh, pumhnak ah hmunkhat kal tti etc hi a biapi ngai.\n4. Kan Hrial Awk\nNulepa nih fale cungah kan hrial ding thil tampi a um. Biapi deuh mi thil hna cu;\n- fale hmai ah bia chiakha chim lo\n- Mi kong chiatnak chim/ceih lo\n- A thiang lo thil kong chim/ceih lo\n- Zukhmawm Zu, Rit Sii, kuak etc phun tongh lo\n- Mi he or nu le va i siik-vuak lo\n- Nu/pa sualnak chim lo/ tuah lo\n5. Kan Dir Hmun\nKan dirhmun boruak zoh thiam kan herh- kan chan aa thleng, thil sining le nun ning aa thleng. Kan khuaruahnak le hmuhnak vialte a thleng dih.\nHlan chan bantuk in inn chungkhar kongah duh paoh biachim awk a ttha ti lo. Uknak zulhphung le upadi theih ve kan hau.\nCucaah kan dirhmun he a tlak in Nulepa nih chungkhar cawnpiak le lam hruai a herh. Ralring te le fimkhur tein khuasak kan herh.\n1. Na tuah khawh lo thil fale kamh lo a ttha.\nTck: “Vanlawng kan cawkpiak lai or na duhmi paoh kan tuahpiak lai” tibantuk biachim le cawnpiak hi hrial a hau.\n2. Lihchim chan a si ti lo. Thil dik le thil hman hlangfang in chim caan a si. Kan fale lung a thiang/ an palhnak an thup lo- an sual an phuan ngam. Nulepa nih mah dir hmun hi theih ngai kan herh.\n3. Fale cungah ngaihthiamnak bia kan chim khawh a herh. Cucu fale le nulepa kar ah khat le khat i zumhnak nun a chuah pitu hlei bantuk a si.\n4. Fale he meeting tuah tti le ruahnak i chimh kan herh. Kanmah duh paoh in chungkhar hruai caan a si ti lo.\n5. Kan nunphung le Ca-holh kong biatak in kan dirpi le cawnpiak awk a si. Kan Sinak le thawhkeknak kong chimh an hau.\nNote: Mah vialte hi Nulepa kan rian asi. Biapi bik cu nulepa nih Pathian dawtnak kan pemh i Khrihfa ziaza ttha he fale kan tthan pi hna ahcun 80% cu kan tlamtlinh hrimhrim lai tiah zumhnak ka ngei ko.\nDevotion: Aa Lim Cang\nJesuh nih “Aa lim cang” a timi taktak cu Pathian nih vawlei i a thlah chan “mi vialte ca i khamhnak” pek hi a si.\nJesuh nih mitsur zu thor cu a vun dawp i, "Aa lim cang," tiah a ti. Cun a lu a khun i a thi.\n1. Jesuh Nih Satan A Teinak Asi\nRaldohnak ahcun a thi mi cu a sungmi an si zungzal. Nain, Jesuh cu a thihnak in “Vawlei a tei, Satan a tei, Thlan a tei” - teinak a hmuhnak a si. Amen!\n1 JOHAN 3:8\ncun sualnak a tuahmi paoh cu Khuachia fa a si ko, zeicahtiah Khuachia cu a hramthawk tein a rak sualmi a si. Pathian Fapa a hung langhnak cu Khuachia rianṭuannak hrawh awkah hin a si.\n2. Thihnak Chungin A kan Khamh\nMi khamhtu cu tthawnnak he a khat i minih tlaih khawh lomi an si tawn. Nain, Jesuh cu an tlaih i an thahnak nih mi khamhtu Bawi taktak ah aa cang.\n1 TIMOTE 1:15\nKhrih Jesuh cu misual mi hna khamh awkah vawlei ah a rung ṭum, timi hi ahmaanmi le cohlan awk a tlakmi le zumh awk bia a si. Keimah cu an lakah a sual bik ka si ko,\n3. A Tlaumi Kha A Kan Khamh\nA Nungmi nih a tlaumi cu chanhchuah khawh a rak si. Nain, Jesuh nih Vailam cung thihnak in a tlaumi cu a kan kawl i a kan khamh.\nZeicahtiah Mi Fapa cu a tlaumi kawl awk le khamh awkah a ra," tiah a ti.\n4. Misual (A sualmi) A Kan Khamh\nMisual le a sualmi khamhtu cu tthawnnak le thil ti khawhnak a ngeimi an si tawn. Nain, Jesuh cu “Vanlam cung thihnak in” misual vialte a kan khamh.\n1 JOHAN 3:5\nKhrih cu minung sualnak lakpiak awkah a ra i a chungah sualnak zeihmanh a um lo ti kha nan hngalh.\nA thaizing ah Johan nih cun Jesuh cu a sin i a rat kha a rak hmuh i, "Zohhmanh u, Pathian Tuufa, vawlei sualnak a kalpitu khi!\n5. Kan Rian Vialte A Kan Ttuan Piak\nMisual le sifak nih mingan le mirum cu rianttuan piak a si tawn. Nain, Jesuh cu kanmah misual le sifak hna rianttuan piak awk ah a ra. A nunnak pek in kan caah rian vialte a kan ttuan piak dih.\nZeicahtiah Mi Fapa hmanh hi, rian ṭuanpiakmi si awkah ka rat ṭung lo, midang rian ṭuanpiaktu si awk le mi tampi tlanhnak ding ca i ka nunnak pek awkah pei ka rat cu," tiah a ti hna.\nNB: Cucaah thihnak in khamhnak cu “Vailam cung thihnak in” Jesuh nih vawlei mi vialte te a kan pek.\nCucaah minung kan caah zeizong vialte hi “Vailam cungah” aa lim dih cang- a tling dih cikcek cang. A baumi le a chammi zeihmanh a um ti lo.\nKan i sem hlan in nihin tiang minung nih kan herhmi bikmi le Pathian nih minung caah aa tinhmi taktak cu “Vailam” ah a tling dih.\nA tlingmi le a thiangmi si kan duh ahcun “Vailam” kan phanh ve a hau. Cu hmun phanhnak ding caah “Chawva a dih lo- tuahsernak a herh lo- Zumhnak in asi.”\nJesuh nih Vailam cungah “Aa lim cang” a timi kha zumhnak in kan cohlan tikah Pathian thinlung ah “Mi thiang le mi tling” kan si. Cucu zungzal nunnak hmuhnak taktak cu a si.\nDevotion: Jesuh Dawtu Nu hna Dirhmun\nVan i hnek cio ulaw a dongh tiang rel izuam hram u. I hnek nun ngeih hi zumtu ttha rian pakhat a si.\nZarhpi ni zingkate ah nu hna cu zihmui an timhmi kha i put in thlan ah khan an va kal.\nThlankhar lung a rak i thawn kha an hmuh i\ncucaah an vung lut colh, sihmanhsehlaw Jesuh ruak kha an hmu lo.\n1. Nu Hna Nih Nun Thap In Jesuh An Dawt\nJesuh cu an thah i an vui. Cu caan cu Jerusalem le pawngkam khua hna cu ritthih daih in an dai. COVID-19 lockdown ruangah khuapi le khuate king ririai tein an um bantuk hi a si. Cu lio ah zultu pawl cu Jerusalem ah innkhar khar khumh in ngaihchia ngai khin dai tein an um.\nNain, Jesuh dawtu Nu hna cu “Zihmui manfak an cawk i Zarhpi zingka te ah Thlan ah an kal.” Zingka khua ceu hlan a si tikah Nu ca ahcun lengchuah phung a si lo. Cun, Nu ca ahcun ttihnung le thinphang a si. Cu vialte cu Jesuh an dawt ruangah an pah ngam ko. Amen!\nRome ralkap nih Jesuh ruangah tlaih lai an phang tuk ve nain Nun thap in Thlan ah an kal. Rome ralkap nih thlan an cawngh rih caah an caah thil har khun a si. Nain, an ttihnak le thlalaunak nakin Jesuh an dawtnak cu a ngan deuh. Amen!\nThlankhar lung hi a ngan tuk caah kan thawn kho lai lo ti zong an hngalh. Sinain, Jesuh an dawtnak a ngan caah ruahchannak he Thlan ahcun an kal.\nNB: Jesuh kan dawtnak hi zeidang vialte nakin a ngan deuh awk a si. Jesuh caah Nun peknak ngei usih. Kan ttihnak le phannak nakin Jesuh kan dawtnak a ngam deuh awk a si. Amen!\n2. Nu hna cu Jesuh caah Tehte ttha an si\nThlan ahcun Jesuh an hmu ti lo. Thlakhar lung cu an rak i thawn diam cang. Vancung mi nih Jesuh a thawhtthannak cu an rak chimh hna. An mit hrimhrim in Jesuh takpum in a thawhtthan kha an va hmuh.\nCucaah, Jerusalem ahcun an kir zau i zultu pawl kha an va chimh hna. Jesuh thawhtthannak tehte ttha (Thawngttha bik) phurtu ah an cang. Amen!\nLamkaltu 1:8 ah “Jesuh nih vawlei khua zakip ah a tehte ttha zumtu si ding a kan fial.”\nThihnak in a thawhtthan hnu ah Jesuh nih a zultu pawl cu “Vawlei khuaza ah kal in a dawtnak le khamhnak tehte ttha si ding a fial hna” (Mt. 28:19-20).\nNB: Jesuh thawhtthannak kan zumh taktak ahcun a tehte ttha kan si awk a si. Kan rian ngan bik cu Jesuh dawtnak le khamhnak thawngttha chim hi a si. Nu hna bantuk in Jesuh thawhtthannak phurtu si ve hna usih.\n3. Jesuh Cu Nu Hna Sinah A Langh\nJesuh nihcun Nu hna cu a van ton hna i “ Nan sinah daihnak um ko seh” a ti hna. Cun, “ Nan thinphang hlah u” a ti hna ( Matt. 28:9-10)\nTtihnak le thinphannak lakah Jesuh an kawlmi le hmuh an duh bikmi van ton cu an khuaruah a har lai nain zeitluk ngan lawmhnak dah an ngeih lai.\nCun, Jesuh an bawipa nih “ Daihnak le Hnangamnak” van pek ko cu zeitluk khin dah an i lawmh lai. Kaa in chim khawhmi lawmhnak a si lai lo.\nNu hna nih Jesuh an dawtnak le an zumhnak lungthin kha Bawipa Jesuh nih a hmuh cikcek hna. Cucaah, thluachuah ngan bik “ Daihnak le Hnangamnak” a pek hna. Amen!\nNB: Kan Bawipa Jesuh hi lungthin tak tein kan dawt i kan zumh ahcun minung kan caah a ttha bikmi “Daihnak le Hnangamnak” a kan pek lai. Jesuh hrimhrim nih nifatin a kan ton lai i a sunparnak a kan hrawmh zungzal lai. Amen!\nDevotion: Babylon Siangpahrang nih Pathian a hmuh (6 April 2020)\nJudah tlangval Daniel le a hawi le cu Nebukhanezer siangpahrang pa nih sal ah a tlaih hna. Kum 15-17 hrawng mino te an si nain Pathian nung a hngal cangmi an si.\nBabylon ram ahcun nungphung aa dang, din le ei aa dang, cawnmi le theihmi aa dang caah an caah zeizong vialte a thar an si caah har ngai in khua an sa.\nDenial le a hawi le 3 nihcun Pathian nung hmai ah kan zumhnak le tuahsernak cu kan dirpi zungzal lai an ti (Dan 1:8).\nSiangpahrang pekmi Zuu thaw le rawl thaw vialte an ei duh lo nain Babylon tlangval pawl nak in an i dawh deuh i an tthawng deuh caah Siangpahrang nih rian bawmtu ah a thim hna.\nSui in sermi Milem hmai ah Siangpahrang nih nan kun lai i nan biak dih lai tiah nawl a chuah nain Judah tlangval 3 cu an kun duh hlei lo. Moses nawlbia “ Keimah hlei in Pathian dang nan bia lai lo.... timi kha fek tein an i tlaih (Exo. 20:1-12) .\nAn report hna i meiphun chungah an paih hna. A paihtu hna cu meizik nih a kangh hna caah an thi. Sinain Judah tlangval 3 cu meirim hmanh an nam lo. Pathian nih meiphu chungin a khamh hna. Amen!\nCu vialte cu Pathian an zumhnak le an i bochannak nun ruangah a si. Pathian nih a khamh hna i a ven zungzal hna. An nunnak thap in Pathian cu an zumh i an i bochan caah Pathian nih a deuh bal hna lo. Amen.\nCu thil vialte cu Nebukhanezer siangpahrang nih a hmuh caah “Judah tlangval 3 hna Pathian bantuk pathian dang a um lo. An Biak Pathian cu zumh tlak a si tiin thangtthatnak le upatnak a pek. Pathian nung a hngalh i a hmuh.\nPathian fale Judah tlangbal 3 a dotu le hremtu bawipa nihcun “ A tu cu security a lak piak cang hna i him tein a ven hna” Halleluijah! “Judah tlangval a buaitu le an biak Pathian a serhsattu cu thah si hna seh” tiah nawl a chuah piak hna.\nNihin kan tonmi harnak le faknak lak zongah zumtu nih kan Biakmi Pathian hi zumlotu hna le uktu bawi vialte nih an zumh i an hmuh ve nak hnga fek tein kan zumhnak le Pathian bochannak nun ah dir usih law kan zumhnak le tuahsernak cu hmunkhat ah kal in Pathian ah i hngat zungzal ko seh. Amen!\nMiphun vialte nih Bawipa cu an hngalh camcin lai, vawleicung khuazakip in amah leiah an i mer lai; miphun zakip nih an biak lai.\nBawipa nih sunparnak co chin ko seh.\n#Jesuh hi na caah mi zeidah asi? Jesuh a sinak taktak hi na fiang maw?\nMi tampi nih an puan kha lam ah khan an phah, cun a cheu nih lo lak i thingnge kha an va sam hna i lam ah cun an phah hna.\n"Hosanna! Bawipa min in a rami cu Pathian nih thluachuahnak pe ko seh.\n#Jesuh cu Laa note cit in Jerusalem khua chung a lut lio ah mi tampi nih sunglawi ngai in an rak don. An puan kha lam cungah an phah i tumhnah kha i put in “Hosanna! Bawipa min in a rami cu Pathian nih thluachuahnak pe ko seh” tiah an au.\n#Hosanna a sullam zeidah asi?\n- Mi tampi nih “Hosanna le Hallelujah “ cu a khat in kan ruah tawn i “ Pathian Thangtthatnak or lawmhnak “ bia bantukin kan hman tawn.\n- Hosanna cu Hebrew holh a si i “yasha le anna” timi biafang fonh in a chuakmi asi. “yasha” ti cu “ deliver or save - luater or khamh” tinak asi. “anna” sullam cu “beg or beseech- nawl or hal” tinak asi.\n#Cucaah, mirang in “yasha le anna” cu “ Hosanna” ti asi i a sullam a sawh taktak mi cu “zangfah in luatter or khamh awk ah kan nawl/ hal - I beg/beseech you to deliver/ save us please “ tinak asi.\n#Hi bia cu Sam 118:25 ah fiang tein kan hmuh;\n-“Kan khamh tuah, Maw Bawipa kan khamh tuah. Bawipa, thluachuahnak kan pe ko! “\n-“Save us, we pray, O LORD!” (ESV).”\n#Cucaah, Jesuh cu an bawi ngan le siangpahrang ah an ruah i an zumh caah sunglawi ngai in an don hi asi. Israelmi nih ral tampi an ngeih hna i cu an ral vialte cu Jesuh an bawi le siangpahrang nih a kan tukpiak lai i a kan teipiak dih lai caah kan luatnak le khamhtu kan bawi a si zungzal an ti i Lawmhnak in an khat.\n#Cun, mah hi biafang “Hosanna” cu minung sawhsawh sinah hmanmi bia asi lo- Pathian nung sinah a hleiche in chimmi le hmanmi bia asi. Amen!\n#Laa note cit in Jerusalem a luhnak nih Jesuh cu;\n- Kan siangpahrang a sinak a langhter\n- Kan bawi ngan le uktu a sinak a langhter\n- Tangleimi siloin cungleimi a sinak a langhter\n- Pathian fa a sinak le Pathian a sinak an langhter\n#Cucaah, Jesuh cu luatnak a kan petu le khamhtu, kan Bawi le Siangpahrang nganbik a si caah kan nunnak dihlak in kan don ve i nifatin kan sinak vialte in kan biak i kan thangtthat zungzal awk asi. Nunnak taktak in Bawipa a bia i a thangtthattu hna nunah Bawipa sunparnak cu lianngan in a lang tawn. Amen!\nBawipa nih sunparnak co chin ko seh. God bless you! Caan hmang nuam law!\nNangmah Ruang i kan thih ahcun mu....\nNa zawt hlan na ngai tuk te lai.\nNa dam lio na ngai tuk te lai.\nNa chir hnu ahcun a tlai tuk te lai.\nCaan nih an liam tak hnu ahcun mu.... na mitthli he ngaihthiamnak bia lawng na chim te lai nain a tlai tuk te lai.\n1. Nangmah ruangah inn chung i daite aa erh komi le zawtnak ttih ah thindomh in a um komi na Nulepa or na fanu le fapa/ na nupi le pasal/ na unau dang nih zawtnak an ngah ahcun a poi tuk lai.\n2. Keimah tiin cozah le Khrihfabu cawnpiaknak le chimmi zeirel loin mah duh paoh na vak i leng na chuah ahcun COVID-19 nih keimah na tinak le pasal na tinak cu an thei lai lo. COVID-19 nih An ngamh tuk - zankhat ah na nunnak an lak lai na luatnak lam cu vak lo tein inn chungah um ko law a ttha bik.\n3. Chimh ngai loin a vak tukmi le leng a chuak tukmi minung cu kan inn cio nan kan pal lo kha a ttha bik. Kan inn cio leng lo dingin rak kham cio hna usih law a ttha bik. COViD-19 nih zangfaknak le zawnruahnak a ngei bak lo hih.\n4. Leng ka chuak peng/ ka vak peng nain ka dam ko na ti lio bak kha na caah donghnak caan a si kho. Na vah peng i leng na chuah peng ko ahcun Na donghnak cu thihnak a si kho.\n5. Thih ka ttih lo- duh le thi ko ning na ti lai nain “Thihnak tlang na dir taktak Nii ahcun na hram len lai nain a tlai tuk te lai. Na chir len lai nin caan nih an liam tak te lai. Ngamh tuk duh hlah mu!\n6. Mah bantuk caan lio i Khrihfabu nih pumh caan sermi te ah “Na chungkhar he pumhnak le thlacamnak” tuah loin mah duh poh in caan na hman ahcun “Na fanu/fapa, na Nupi/Pasal le na Nulepa ca ahcun sahrang number 666 bak na si ko. Zangfak tuk na si kha i philh lai ci mu.\n7. Nangmah ruang i na chungkhar vialte COVID-19 in thih dih le Pathian ttihnak nun na ngeih lo ruang i an Thlarau nunnak zungzal Khrih chung nunnak sungh dih ding cu a poi tuk lai - A poi tuk lai.\nCucaah keimah a ka bia i ka nawl a zulmi cu ei awk le din awk tampi an ngei lai nain nannih cu nan rawl a ṭam lai i nan ti a hal lai. Annih cu an lung aa lawm lai, sihmanhsehlaw nannih cu ningzahnak nan hmu lai.\n[03/24/20] Chungkhar hna,\nNan dam cio lai ka zumh. Bawipa nih a kan umpi caah lawmhbia chim cio usih.\nNizan ah kan Prime Minister Scott Morison nih thawng a thanh bantuk in khat le khat i len kai zong a ngah lo tluk a si cang. A Chimmi cheukhat cu;\n1. Ruak vui tikah minung 10 cung a ngah lo\n2. Tthit um tikah minung 5 lawng a ngah\n3. Family tonnak, a bu in rawl ei ttinak, pumhnak, BBQ etc tuah a ngah lo\n4. Shopping mall, Cole’s le a dangdang ah a Bu in um kal a ngah lo\n5. Rawl dawr le Cafe ah take away lawng a ngah\n6. Park chung ah a bu in um le celh a ngah ti lo\n7. Shopping centre food court rawl zuar a ngah ti lo.\n8. Gym le Health club khar dih si cang lai\n9. PCYC vialte, Yoga centre le Beauty Salon khar dih lai\n10. Lumehnak dawr le Sam tuahnak chungah minute 30 lawng um ngah-minung pakhat le khat 1.5 meter in tthut ding\n11. Khual tlawng lo ding - Khual in a rak kirmi poah ni 14chung leng chuah lo ding- Nawl ngaih lo sual ahcun dantatnak a fak lai\n12. Biakinn khar ding, Community centre ah ngandamnak phun le a dang dang nuamhnak phun tuahmi khar ding\n13. Hubs, Night club, Cinema, Gaming le Casino khar ding\n#Cucaah, Lungfim tein um khawh i zuam cio usih. A herh lo ahcun midang inn leng lo a ttha bik. April thla chung cu leng chuah tuk lo a ttha bik.\n#Khrihfabu kan program vialte zong let dih an si- a herhmi cu Viber ah thanh kan i zuam peng lai.\n#Upa le Pastor nan inn kan rat sual tik ah 1.5 meter hlat lawng in nan kan tthutter te lai. Naih tuk in tthut a ngah lo.


Wow! Kan Farnu Iang Len Sung Cu Mizo Pawl Caah A Sunglawi Tuk Cang Ne Ai Khah Rak Zoh Tuah Khah Thawngpang Tha Si Hram Seh! Mizo Pawl Nih An I Hruhpi Cang – Chin World News Evening\nWow! Kan Farnu Iang Len Sung Cu Mizo Pawl Caah A Sunglawi Tuk Cang Ne Ai Khah Rak Zoh Tuah Khah Thawngpang Tha Si Hram Seh! Mizo Pawl Nih An I Hruhpi Cang\nSeptember 19, 2019 September 19, 2019 Salai Van Chin News\nKhah Singer Iang Len Sung cu Mzoram music le hla lei ah siangpahrang an timi pa zong nih pehtlaihnak ngaih in amah he hmunkhat ah rianttuan tti a duhnak kong cu a phuan ve cang.\nKan theih bantuk in singer Iang Len Sung hi hla lei in Bawipa rianttuan pakhat a si. Cun tutan ah Mizo hla I Tap Thawmah timi hla cover a van tuah hnu in Laimi lawng hmanh si ti loin kan unau Mizo tiang nih an theih i, an uar dih cio. A ruang cu amah nih a chuahpi mi holh zong si lomi hi tluk ttha le nung taktak in a sak mi hmuh tikah a ngaitu le theitu paoh nih duh le uar cio taktak a si.\nAtu lio Laimi lak le kan unau simi Mizo hna lak zong ah Iang Len Sung sakmi I Tap Thawmah timi nih hmunhma a lak kho taktak. Cun, anmah Mizo hlasak thiam tampi zong nih thangtthat in an conglawmh cio. Mah chung ah Mizoram music le hlaphuah lei ah minthang simi zong nih thangtthat in i chawnhbiak i tunmer a timhnak kong zong a chim cang.\nMizoram i ringawn lei ah Mizo hlasak thiam tungmertu cem filawr C. Dinthanga tiang nih a rak uar tuk ve ti si. Hi kong he pehtlaiin C. Dinthanga nih a timi cu pehtlaihnak tuah i biatak tein tunmer (promote) tuah a duh ti a si. Bawipa nih lamhruai in a fanu zong miphun sawisangtu ah hmang chin ko seh.\nMizo pawl nih commnet an pek ning: Ranchoddas Lalnghakliana Hnamte: Kumin 2019 a Pathian Hla chhuakah chuan ‘hla nung ber’ ah ka dah. (Ka vawikhat ngaihthlak naah min khawih nghal hle a ni). Susan Juliet: Kei pawh Ka vawikhat ngaihthlak naah mak Ka ti a midang sak Ka ngaithla tawha adanglam a ni kei mah ah.a nung tlat.\nVanlalsailova Official: I va thiam emm..👏. Jeremy Lalrokima: Facebook a, Dame-a Lalruatsanga tih khan a atchilh bur mai che, i thlalak thlengin a facebook wall ah a upload vel a😁😁..ilo zaithiam em atin nih hi..\nVideo hi van ngai ttha rih hmanh. A thiam bak ko.\nLaimi Phun Ka Si A Timi Falam, Hakha Le Thantlang Nih Hi Ca Nan Rel Ahcun Laimi Kan Si Nan I Ti Ngam Ti Lai Lo\nKhah! Salai Lungthli Tum Sinah Suimilam pakhat ah 10,000 MMK($7 US dollar) Rian Sawk Khawh Asi


Na muidawh te le cawlcangh ning nih zoh cimlo – The Cherry Par\nNa muidawh te le cawlcangh ning nih zoh cimlo\nMarch 3, 2021 Cherry News\nKawlram sandahpiahnak cu nikhat hnu nikhat a linsa chin lengmang ko. Nihin Mandalay ah mithalo kut in a thimi nungak no takpum chungah aa tialmi ca an hmuhmi cu atanglei langhter mi hi a si. A thih lai a thei mi a lo ko e tuni a thi mi nu nih a tial mi cu ngeihchia ngai si ko. “Kei cu minung tha, si than khawhnak ding a fian tung lo ahcun zaangfahnak tein ka khamh hlah uh. ka tak pum cungah san a tlaimi vialte ka hlut. Ka thi B+ a si.” Tutan Kawlram buainak ah nunnak a pemi hi mino deuh lawngte an si. Cu lakah upa cozah riantuanmi hna nih CDM caah nan i tel lo mi ka ruah ah ngaihchia ngaingia a si ko cang.\nNa muidawh te le cawlcangh ning nih zoh cimlo, Sazuk la te bang midang caah na chawiper diatmat, Ruahchannak he nitin nun cu na hmang ko lai nain, Khirh awk tha ti lomi na nunnak cu na pek ai mu. Zeihme kan ruah ka far, zeihme kan ton ka nau, Kan tuar kho lo, kan celh lo e ka nau, ka thin hi, Sunghno nupa domh manh lotein na cat tuan mu.\nVawlei dihhmansehlaw na tuanbia bal philhawkthalo, Lungsia herh hlah mu liamsia herh hlah mu, Na tantakmi na lo hma hi na hnuzulh asi. Kan tei dih cikcek tiang kan ma lai lo nusal, Na duh bangin zaukphung cu hmun zungzal seh.\n← Breaking News: CNLD in 2020 kum thimnak ah aa zuammi Pu Kyaw Nyin nih ralkap sawmnak a cohlan\nBreaking News: North Okkalap Lawngah A Thimi Minung 10 Leng An Si Cang →


Kawlram Chung Ralzam Hna Dirhmun Zoh Tikah Lungfak Le Ngaihchia Ngai A Si Ko – Chin 11 News\nKawlram Chung Ralzam Hna Dirhmun Zoh Tikah Lungfak Le Ngaihchia Ngai A Si Ko\nPosted By: Chin News July 28, 2020\nMinung fa cio zeitindah an um khawh lai. Minung ah cozah nih a rel hna lo maw si tihin a tuah hna hnga tinak ding a um. Kawl ralkap le tlangcung ralkap i kahnak ruangah kan rampi ah ralzaam tam tak tak an um, inn le lo chuah tak in hmun him deuh kawl in a kenkip ah an zaam.\nCu lio ah Rakhine ram Yetehtaung i a zawmmi ralzaam minung 600 hna umnak ah ekinn pakhat hmanh a um lo ti a si. Hngakchia le an tam tak tak ek ek nak hmun zong a um ti lo ti a si. A hlei in nu pawl caah a har khun i a buaithlak khun tiah an chim.\nAtu ralzaam pawl an i dornak hi Seti taung an timi pawng ah a si i Amyattaung, Kyauttaung,Soutkhet, Kyautyantanye, Yepuh,Yesochawng, Agmaykung, Mgpyu, Htishwei, Bawdikung, Yemyet, Gyaungpyinlu, Kungttan Uphyaut le Sanbaw hna ah an si. (An khuamin spelling hi miraang in kan kheng deuh men lai lo)\nCu hmun vialte i a zaammi minung hna caah ekinn pakhat te zong a um lo hi cu khuaruahhar lei a si. A kenkip i ek le zuun a si tikah ek ai lamhmi zong cei lak an um i ek ruangah ai tengmi zong an tam tak tak tiah an chim. Hi ralzaam hna umnak ah hin inn 155 a um i pa 286 le nu 377 an um. Hihi Yetehtaung ralzaamnak umnak hmun 22 chungah pakhat a si ve tiah an chim.


Min Aung Hlaing Sawmmi Daihnak Kong - News and Media\nMin Aung Hlaing sawm mi daihnak kong ceihmainak ah ABSDF nih kan kai lai lo an ti. Ralhraang Council Lutlai Min Aung Hlaing nih sawm mi ram daih nakding kong ceihmainak cu zapi i tel mi le tlukruang tein ceihmainak a si lo caah kan kai lai lo tiah ABSDF nih nihin ah an thanh. Ralhraang Council sawm mi ceihmainak ah CNF, KIO le\nKNPP nih kan kai lai lo tiah thanhnak ca an chuah cang i, atu ah ABSDF nih ka kai lai lo tiah ca a hun chuah ve. KNU zong nih Min Aung Hlaing sawm mi ram daih nakding kongkau ceihmainak cu a deu sawhsawh a si caah kan i tel lai lo tiah an rak chim ve cang. Crd – TCP


UNHCR Malaysia: UN Card/Catlap Chuhmi Pawl an Case Kan Zohpiak Ṭhan Hna Lio Asi | The Chin Express\nUNHCR Malaysia: UN Card/Catlap Chuhmi Pawl an Case Kan Zohpiak Ṭhan Hna Lio Asi\nUNHCR Malaysia lutlai Mr. Thomas nih, “2018 le 2019 ah UN card/catlap chuhmi pawl cu an case kan zohpiak ṭhan hna lio asi,” tiah a chim.\nMalaysia Chin ralzaam bu dihlak fonh ICC le Malaysia NGO nih, “Chin ralzaam card/catlap na chuhmi vialte hi atu lio Myanmar ram, ahlei in Chin state buainak lakah kir awk an ṭha lo. Malaysia ah le UN card lo cun tlaih an tong peng fawn. Cucaah card pe ṭhan hna…,” tiin UNHCR an hal caah atu bantukin Mr. Thomas nih cakuat in a leh hna hi si.\nMr. Thomas nih, “Atu lio Myanmar thil cangmi kongah ka lungṭha lo tuk hringhran. Malaysia le innpa ram pawl cu Myanmar ralzaam pawl nan ram ah luhter hna ulaw, an ram ah khirh hna hlah uh tiin kan forhfial cuahmah ko hna,” tiah a chim.\n“Atu lio cu COVID-19 ruangah Malaysia cozah nawl chuahmi zulh in rianṭuan asi i UNHCR zong lungduh in kan cawlcang kho lo.\n“UN card/catlap chuh cangmi kong hi hmasa ka rak chim cang bangin, ralzaam a sokmi paoh cu UNHCR phungphai ning tein Ralzaam ah Cohlan/lo Biakhiahnak (RSD) interview kan phit ter hna i Myanmar an zaam taknak aruang an chimmi (an case) pawl hi ralzaam ah cohlan awktlak an si lo caah chuhmi an si.\n“Atu hi, pakhat tete in an case zohpiak ṭhan hna dingin rianṭuan kan thok cang,” ati.\nThe Chin Express nih Mr. Thomas bia zohfelnak/analysis\nKan theih cio bangin, UN le UNHCR hruaitu pawl nih bia ṭha an chimmi paoh hi asi thlu tawn lo. Cucaah an bia ning piin i lak loin ngaihpiak zia thiam an hau.\nMr. Thomas nih, “Malaysia le innpa ram pawl cu nan ram ah a hung zaammi Myanmar ralzaam luhnak nawl pe hna ulaw khirh hna hlah uh tiin kan forhfial hna…” ati.\nSinain, atu hin Kawlram in Malaysia ra ulaw Malaysia cozah nih an hmuh hna ahcun an tlaih thongthlak viar ko hna lai. Rat a ngah tinak asi lo.\nCun, “UN card/catlap chuh cangmi pawl cu pakhat tete in an case zohpiak ṭhan kan thok cang…,” ati.\nHihi chuh cangmi paoh card/catlap kan pek ṭhan dih hna lai tinak asi rih lo. Pakhat cio nan case cungah biachahnak tuahte ding asi — nain zoh hrim zohpiak duh ti lo nakin cun zohpiak ṭhan cu hnabeisei deuh ko.\nPrevious articleChin ralzaam ngakchia 2 Yangon ah an tlau\nNext articleDelhi mipi an tamnak hmun pawl ah kal in kan konglam kan va chim


R.I.P Kawlram Minthang Actor Kyaw Hein A Thi – Chuncha News\nMyanmar chungah a rak lar taktak ii uar an rak nung taktak mi Kyaw Hein cu nihinn ah a nunnak a liam tiah thawng theih asi.Amah hi kum caan saupi Myanmar actor rian a ttuan hnu ah kawlram Budhist Monk ah a rak lut. Cu hnu kum saupi Monk rrian a ttuan hnu in nihin july 11\_2020 ah a nunnak a liam tiah thawng theih asi.\nMyanmar ram ih zuknung canthiam hminthang Kyaw Hein (kum 73) cu tuini (July 11, zinglam 9:27) ah Australia ram ah a thi.Kyaw Hein hi zuknung can a cawlh hnu ah phungki a tuan.Tuini hi Kyaw Hein ih tupa, zuknung can thiam hminthang Dwe ih thih kum 13-nak khal a si.Credit:BBC


Elaw Khah NLD Pawl Cu An i Chuahsual Ko Ne Lai Maw? – Chin 11 News\nElaw Khah NLD Pawl Cu An i Chuahsual Ko Ne Lai Maw?\nPosted By: victor victor August 8, 2020\nBREAKING NEWS. BREAKING NEWS. – MC BIKLIAN\nNLD PRESIDENT AUNG SAN SUU KYI CU 2020 ELECTION AH DISQUALIFY ASI KHO MEN.\n( Suukyi cu the Organization of Islamic Con- ference ( OIC) sin in US$-200 Millions ziknawh a lak ti’ah puh asi.)\n*A person himself/herself or is of a member of an Organization who obtains and Utilizes directly or indirectly the support of Money, Lands, Housing, Building, Vehicle,Property, So forth, from Government or Religious Organisa-tion or Other Organizations of a foreign Country. Hi ti hi asi ko. Lai caa cun ka van let duh ti lai lo. * Tangka maw, Inn le lo thilri in maw, Cozah le Biaknak lei Pawl pakhat khat in maw, ram dang lei in bawmhnak ziknawh a lakmi cu phuah/telh khawh an si lai lo tinak asi.


UNHCR: Paletwa peng i kahnak a zual chin lengmang caah Chin refugee kong biachahnak kan let – Chinland News\nUNHCR: Paletwa peng i kahnak a zual chin lengmang caah Chin refugee kong biachahnak kan let\nMay 3, 2019 Salai Lungthli Tum CHIN 0\nRefugee a tlangtlaktu UNHCR nih Chinram a him tuk cang caah Malay le Delhi a um Chinmi vialte kirter dih ding biachahnak an tuahmi cu an let than, thlanglei Chinram ah i kahnak a zual chin lengmang ruang ah a si an ti.\nUNHCR nih nikum kha Chinram chung kherhhlainak an tuah tikah phan awk a um lo, a kirmi caah a him tuk, Chin ralzam vialte kirter dih ding an si, UNHCR nih kan zohkhenh ti hna lai lo tiah biachahnak an rak tuah.\nNain, Chinmi upa le bu tampi nih UNHCR sin ah an biachahnak let ding ah nawlnak an tuah, Chin ralzam kir ter awk a that lonak le Chin ralzam nih UNHCR zohkhenhnak an herh rihnak kong an chim rel.\nUNHCR biachahnak an tuah hnu in Rakhine ralkap an rak thawng chin ve, Chinram Paletwa peng ah biatak tein Tatmadaw ralkap he an i phomh, Paletwa peng Chinmi tampi harnak an tong.\nPaletwa peng i kahnak ruang ah Chinmi harnak an tonmi kong cu media kip nih an phuan i UNHCR zong nih a theih ve, hiti i kahnak hmun ah ralzam kirter awk a si lo tiah an ruah caah Malay le Delhi um Chin ralzam zohkhenh rih ding biachahnak an tuah than hi a si.\nDr. Aye Maung cu AA a tanpi ruang ah kum 22 bak thong an thlak ko cang\nMike Pompeo: ‘Pathian nih Israel khamhtu ding caah President Trump a rak thlah’


Ahodah na si? | Radio Veritas Asia\nAhodah na si?\nTipil pe tu Johan cu a nun zia le a cawnpiak ning hna ruagah mi tampi nih an fuh i “Ahodah na si” tiin bia zong an hal. Kan nih pakhat cio hna zong nih nifatein kan mah le kan mah hi bia hi i hal ve awk a si. Kan zangdernak le kan palhnak i theih in hmailei caan hna caah kan thancho zungzal awk a si. Kan mah le kan sining cio in kan zang thawnnak kha nifatin kan than ter ve awk a si.\nSiangngakchia a si mi nih cawnpiak tu saya te nawl ngaih in fimcawn lawng ah tei nak an hmu kho lai. Zung rian tuan a si mi hna zong nih an rian konglam he pehtlai in felfai te in le zulhphung hna tha tein an zulh a si ah cun a thangcho mi phu an dirh khawh lai.\nMikip nih kan mah le kan rian cio i theih in felfai tein kan tuan cio a si ah cun man ngei mi kan si cio ko hna lai. Mah le mah tha tein i theih hi a herh hringhran. A caan ah cun mah kong nak in midang hna konglam a thei deuh ngai mi kan lo tawn. Nihin ni ah ruah lo pi in thih a si ah cun kan mah le kan mah kan i theih mi nak in midang nih kan konglam an chim deuh men cio lai dah. Cu a si caah, kan tuan bia aa dawh i tha tein nung thiam hna u sih. Abikin dawtnak lungthin ngeih in nun kan herh.\nPathian rian tuan tu hna zong nih mah le thim mi phunglam ning tein nun lawng ah Pathian sal tha sining dir hmun in kan dir kho hna lai. Kan i hruk aih mi thil hna nak in kan chungum mi lungthin Pathian duh ning in a thianhlimh hi a biapi deuh.\nCu a si caah, “Ahodah ka si” ti mi hi ruat cio hna u sih.


Corona Ruangah Hrenchungning Aphunphun – Chin Community in Norway\nApril 7, 2021 Michael Cung Hup 0 Comments\nCorona zawtnak a ngeimi he naihniam in um ruangah karantene. Zawtnak a ngeimi (smittet) he naihniam tein a ummi (nærkontakt) nih zawtnak a ngeimi he naih tein umti caan thawk in ni 10 chung karantene ah um a hau. Koronatest zong a herh. Hika https://c19.no/ ah time bestille tuah khawh a si.\nNaihniam ummi (nærkontakt)\nZawtnak a ngeimi he zawtnak (symtom) a langh hlan ni 2 chungah a tanglei langhtermi pakhatkhat in um ahcun, zawtnak lang loin positive mi asi cun test ai tuah hlan ni 2 in tuak a si.\nMeter 2 tluk naih in minute 15 nak tam nan umtti ahcun\nTakpum, kutke tibantuk (fysisk kontakt)\nCil, hnapdi, mithli tibantuk tawngh Smittekarantene a ummi nih zulh dingmi\nMahle inn te ah um ding.\nInn um vemi upa dang he hlaat deuh in um ding.\nRian, sianginn, mucu kai lo ding.\nRam chung zongah khualtlawn lo ding.\nZapi hmanmi tlunkalnak tlanglawng, bus tibantuk hman lo ding.\nZapi hmun a simi dawr, rawldawr, siidawr tibantuk hrial ding.\nMileng ngeih lo ding.\nSmittekarantene a ummi he innkhat ah um ruang ah karantene.Atanglei a ruang pawl a tlin tiang karantene um a hau ve;\nNaihniammi smittekarantene kha a voikhatnak test ah negative a si tiang.\nSmittekarantene ummi kha ai test lomi a si ahcun a karantene ni 10 a dih tiang.\nSmittekarantene a ummi le zawtnak a ngeimi naihniam tein an um ni 3 hnuah PCR-test ai tuah i negative a si ahcun karantene a hau ti lo.Atanglei pawl a tlin ahcun karantene um a hau lo;\nVaccine a voi khatnak ai chunh hnuah zarh 3 a tlingmi▪ Naihniammi smittekarantene a ummi kha vaccine a voi khatnak chunhmi zarh 3 a tlin ve ahcun;\nA luancia thla 6 chungah Covid-19 in a dammi, ngandamnak zung in ca langhter khawh a herh ve.\nSmittekarantene he naihniam in a um ko nain inn khat ah a umti lomi cu ventekarantene a hau lo.\nRamdang ‘Røde land’ in Norway na luh tikah ni 10 hrenchung khawh a si. Røde land in na ra nain, Norway luh hlanah ‘gule land’ na pah pah ahcun, hren caan ni 10 naak tlawmdeuh in tuak piak khawh a si. Hrenchung haumi hna cu Norway an phanh hnuah karantenehotell ah chiah an si, ni 7 chungah PCR test zong an tuah ter hna. Khualtlawng chawkvaak chikhat aa vun i din tami (transitt) pawl khi cu hrenchungmi an an i tel lo. Cun, barnevern tibantuk tawlrelnak in nulepa le fale tonnak (samvær) tibantuk, cozahlei rianherh ah ai tongmi upa hna zong corona test negative an si ahcun hi hrenchung phung nih a huap hna lo.\nInnreisekarantene tuah a luatmi ramchung lut pawl rian an i dinh caan/an ttuan lo caan (fritid) ahcun zapi khualtlawng bantukin hrenchung an si ve.\n𝑵𝒐𝒕𝒆: 𝑵𝒂𝒔𝒋𝒐𝒏𝒂𝒍 𝒓𝒆𝒈𝒍𝒆𝒓 (𝒌𝒐𝒎𝒎𝒖𝒏𝒆 𝒄𝒊𝒐 𝒏𝒊𝒉 𝒂 𝒓𝒆𝒏𝒈 𝒅𝒆𝒖𝒉𝒎𝒊 𝒓𝒆𝒈𝒍𝒆𝒓 𝒂𝒏 𝒏𝒈𝒆𝒊 𝒌𝒉𝒐)\nRef: helsenorge.no (sist oppdatert 29.03.2021\nPrevious Previous post: CCNs uttalelse om militærkuppet i Myanmar\nNext Next post: Covid Kongah Rampi Huap Zulhphung (May 27 tiang)


Amos 1 (Amos 1)\n×1 2 3 4 5 6 7 8 9\nAmos hi Baibal chung kan hmuhmi profet hna lak i a bia chimmi ṭial a si hmasa bikmi a si. Amah hi Thlanglei Pennak Judah ram chungmi a si nain a phungchimnak cu Chaklei Pennak chungah a si i B.C. 750 hrawngah hin a si. Hi caan lio hi an khuasak an tintuk a rem liote, biaknak lei i an ṭhat liote le lenglei langhnak ah cun himnak zong an ngeih liote a si. Sihmanhsehlaw Amos nih hin cu thil hna cu a parpavuan lawng an si kha fiang tein a hmuh. Nan khuasak a ṭhat cu misifak mi kha an thil nan chuh hna caah a si tiah mirum mi kha a ti hna. Cucaah “dinnak cu tiva bangin luang seh,” (5:24) ti kha a saduh thah bikmi le a chim bikmi a si.\nIsrael pawngkammi biaceihnak 1.1—2.5\nIsrael cung biaceihnak 2.6—6.14\nLanghnak panga 7.1—9.15\n1Hi bia hi Amos bia an si, amah cu Tekoa khuami, tuu zua pakhat a si ve i Israel kong ah langhnak a hmuhmi hna hi Judah siangpahrang Uzziah a bawi lio le Israel siangpahrang Jehoash fapa Jeroboam a bawi ve lio, li hninh hlan kum hnih ah khan a si. *1:1: 2Sia 15:1-7; 2Cha 26:1-23; 2Sia 14:23-29\n2Amah nih cun,\nBawipa cu Zion in a rung huk i\nJerusalem in khuarit in a rung ri;\nTuukhal hna ram hninghno cu an car i\nKarmel tlangpar cu a ro dih,\ntiah a ti. *1:2: Joe 3:16\nIsrael Mi Hna le An Pawngkam I A Ummi Hna Sualnak\n3Hihi Bawipa bia an si.\nDamaskas nih ṭhat lonak kha pakhat\nhnu pakhat a tuah lengmang caah,\nA cung i dantatnak ka tlunter ding\nkha ka let lai lo.\nAnnih nih Gilead kha thir ha bunhmi\nfacang cilnak thingtum in an cil.\n4Cucaah Hazael inn chungah cun mei\nka thlah lai i\nCu mei nih cun Benhadad inn ṭhaṭha\nvialte cu a kangh dih hna lai.\n5Damaskas mingan vialte cu ka den\ndih hna lai i\nAven nelrawn i a ummi vialte le\nBeth-eden a uktu bawifung\naa putmi cu ka hloh dih hna lai;\nAram mi hna cu Kir ah sal ah\nhruai an si lai.\nCucu Bawipa bia a si.\n6Hihi Bawipa bia an si:\nGaza nih ṭhat lonak kha pakhat hnu\npakhat a tuah lengmang caah,\nkha ka let lai lo;\nAnnih nih saltangmi kha an bu\nning piin an kalpi hna i\nEdom ah khan an chiah hna.\n7Cucaah Gaza kulhnak vampang\ncungah khan mei ka thlah lai i\nCu mei nih cun a ralhruang vialte kha\na kangh dih hna lai.\n8Ashdod i a ummi vialte hna le\nAshkelon a uktu bawifung aa putmi\nvialte kha ka hloh dih hna lai;\nEkron kha ka kut ka merhnawh lai i\nFilistin mi a tangmi hna kha\nan rawk lai.\n9Hihi Bawipa bia an si:\nTair nih ṭhat lonak kha pakhat hnu\npakhat a tuah lengmang caah\nA cung i dantatnak ka tlunter\nding kha ka let lai lo,\nAnnih nih sahlawh rualchan sinak\nkha philh riangmang in,\nSaltang hna kha an bu ningpi in\nEdom ah an chiah hna.\n10Cucaah Tair kulhnak vampang\nCu mei nih cun a ralhruang vialte cu\n11Hihi Bawipa bia an si:\nEdom nih ṭhat lonak kha pakhat\nAnnih nih vainam kha i put\nriangmang in an phunhawi mi kha\nthah awkah an kawl hna i\nphun khat an sinak lungthin kha\nAn thin cu dong loin a hung\nthluangthluan ko i\nAn thinlinhnak cu zungzal in a alh.\n12Cucaah Teman cungah mei ka thlah\nCu mei nih cun Bozrah ralhruang\nvialte kha a kangh dih hna lai.\n13Hihi Bawipa bia an si:\nAmmon mi hna nih ṭhat lonak\npakhat hnu pakhat an tuah\nAn cung i dantatnak ka tlunter ding\nAn ram kha kauhter an duh caah\n14Gilead ram nelrawn i fapawi nu\nhna cu an hlai dih hna\nCucaah Rabbah kulhnak vampang\ncungah cun mei ka thlah lai i\nCu mei nih cun an ralhruang vialte\nkha a kangh dih hna lai;\nCu ni ah cun raltuknak hmun khan\naunak a um lai i\nThlichia le ṭotho an hrang lai.\n15Cun an siangpahrang cu a bawi hna\nhe khan sal ah an kalpi hna lai.


Biahrai Tha, Zyphe rei 2 KORIN 6\n1 Ma rai heh Khazing khatah a hrehruipaw kaa cang cawtah Khazing ningdonah khah zelypaw hratah cyhlang khe lo tatah ka ca naw he. 2 Zecawtamaw tatah Khazing tah,\n“Ahmangpaw cai letah naa bia ca thui pah he neh ka,\npachahnah ning letah ka ca baw he,”✡\na tah kho. Ka ca ching he, ma cai cawh atoheh cang ka, pachahnah ning cawh atoheh a cang.\n3 Kaaning cawh male a pachih sahpaw hming khah aho aa langpui letah hmai chia bei peh, ma cawh kaa rai thang a chia ly nápaw cawtah a cang. 4 Canghrasala, Khazing sae kaa cangpaw khah rai kaa hrenah maikaw letah ka langsah he peh. Tai-ingnah, ruhanah le lung reithuinah kaa ing. 5 Sungbasih tah ma tuh he ka, thonging letah aa ma thlah. Zawpui tah ma daiphong he ka, raisang ma hresah he ka, ihning ly le ngaidi tah kaa ung. 6 Pathainah, thuithainah, lungsynah le mehchaw cangnah le Thlawpaw Pathai hnuinah le donah hmuisui hnuinah lekhei Khazing sae kaa cangpaw khah kaa langsah peh. 7 Khazing hmingtuakhynah thongtah biahmuisui khah kaa rei. Kaa cacang lang kih le cavui lang kih tah dingnah hrainang ka tle he peh. 8 Cawngsaw tah aa ma pasung aa ma panaw zong tah le aa ma hua zong tah le aa ma pachia zong tah le aa ma pachaw zong tah Khazing rai cawh kaa hre. Meh thaikheh tah mehing hratah aa ma rawh, canghrasala kaaning cawh biahmuisui aa reipaw ka cang he peh. 9 Kaaning cawh a chaw teitah hnipaw kaa cang he peh, canghrasala hni lypaw hratah aa ma tua. Thihnah khatah kaa ne peh, canghrasala kaa hring thlang peh. A sah pui tah aa ma daiphong naná teitah thi bei peh. 10 A caicai tah kaa nge a ma chia naná tah ka lawng paria thlang peh. Mehsisah kaa cang peh, canghrasala cawngsaw hlupui khah zingnah letah kaa rungsah he. Zehmai a hnui lypaw kaa lo naná tah zezongpui a hnuipaw ka cang he peh.\n11 Naaning Korin khua cawngsaw sahlo khaco, a hlangpaw tah bia rei he peh ka, kaa lungthing khah a kypui tah kaa ca hongpah he. 12 Kaa lungthing ingkaw ca khakhai bei he peh, naaning duitei taco naa ma khakhai. 13 Kaa lungthing kaa ca hong pahpaw he hratah naa lungthing kypui tah ma hongpah hrah my lo, ma heh sawtei leh bia ching tah ka ca ching he hi.\nZinglytu sahlo khatah a peitle khe o\n14 Zinglytu sahlo khatah a peitlenah hnui khe o. Zecawtamaw tatah dingnah le chiahrunah cawh zekhatamaw aa ung hrui thai a? A cang ly leh khainah le muinah cawh zekhatamaw a pakong khy he? 15 Khri le Belial aa tahpaw Setan cawh zekhatamaw aa lung a tlah thai a? Zingtu a cangpaw cawh zinglytu khatah zemaw a hrong thai he a? 16 Khazing behnah ing cawh nono behnah khatah zekhatamaw aa tlah thai a? Zecawtamaw tatah kaaning heh Khazing hring behnah ing cawh ka cang he peh. Khazing tah ma hrahei a tah, “Kama cawh aaning khatah ung a neh ka, aa hrong letah ka khia a, aa Khazing cang a neh ka, aaning cawh ka cawngsaw a cang he a,”✡ a tah.\n17 “Abuipaw tah macawtaco, aaning hrong taitah chuhthlah la,\na pachai my lo tatah a tah.\nA pathai lypaw hming zehmai tong khe la,\ntaico, ka ca cyhlang he a!”✡\na tah. 18 Taico,\n“Kama cawh naaning naa Paw cang a neh ka,\nnaaning cawh ka sawcapaw sahlo le\nka sawcanu sahlo na cang a he ceh tatah Abuipaw Zezong Tuatu tah a tah.”✡\n✡ 6:2 Isai 49:8 ✡ 6:16 Tlangbui 26:12; Jere 32:38; Ezek 37:27 ✡ 6:17 Isai 52:11; Ezek 20:34,41 ✡ 6:18 2 Sam 7:14; 7:8


Ralkap nih Sagaing 'mipi ralkap' 6 an thah hna - THE CHIN EXPRESS\nRalkap nih Sagaing ‘mipi ralkap’ 6 an thah hna\nSagaing ramṭhen, Yinmabin pengah zahan zaanlei ah uknak firtu Myanmar ralkap nih mipi ralkap 6 an thah hna, tiah The Irrawaddy media nih tuni ah a thanh.\nZahan zaanlei khuamui lai 6pm fai ah ralkap 200 hrawng cu Wingon khuate in Thigon khuate an hung phan i khuami he an i kap, tiah Yinmabin khuami Ko Soe nih a chim.\n“Nain, ralkap nih hriamnam ngan an hman caah mipi ralkap cu an zaam. Mah hnu ah, ralkap nih zahan zaan kha inn khat hnu inn khat ah tlaihkhihnak an tuah. Khuami tampi an zaam i nihin tiang an i thup peng, an kir ngam lo.\n“A tlawmbik khuami 6 an thi. Adang 6 hrawng hliam an tong. Khuami tam nawn an tlaih hna.\n“A thimi min cazin kan khawmh liopi asi rih. Ralkap nih drone in khuami mipi ralkap umnak an zoh hnu ah RPG in an kah hna,” ati.\nKhuami pakhat nih, “Ralkap zong a thimi an um ve,” tiah a chim nain a dik/lo kan fehter kho rih lo, tiah The Irrawaddy nih a ṭial.\nAtu hi Sagaing ramṭhen; Kalay, Tamu, Taze, Pale, Salingyi, Mingin, Kani le Yinmabin peng ahcun ralkap le mipi biatak tein an i kap cang.\nMipi cu innser hriamnam le lai meithal luklak an hmang.\nYinmabin peng, Thapyayaye khuate mi zong nih lai meithal in in ralkap an doh hna.\nYinmabin peng chaklei zongah, kan hnu zarh ahkhan khuate tampi nih ralkap an kah ve hna. Zarhteni ahkhan khuami lei he ralkap lei he an thi len.\nKani peng ah, ralkap bawi Soe Soe Aung cu khuami nih lai meithal in an kah thah, tiah ralkap media Myawaddy nih a thanh.\nYinmabin peng khuate 3 le Kani peng khuate 4 cu ralkap nih an kah hna pinah inn kip ah an tukvelh tlaih hna ruangah an zaam i atutiang an kir ngam rih lo.\nMah peng ahhin, April 15 ahkhan khuami 6 ralkap nih an thah hna. Mah hnu in mah peng ahhin ni fatin khuami 2 hrawng peng ralkap nih an thah hna. Kan hnu zarh thokin atutiang ah khuami 16 an thi cang, tiah khuami nih an chim.


May 13 ni Bawinu Mary puai ah pumpak in i tello dingin Fatima nawl ngei phu nih biafehnak an tuah | Radio Veritas Asia\nMay 13 ni Bawinu Mary puai ah pumpak in i tello dingin Fatima nawl ngei phu nih biafehnak an tuah\nDenver Newsroom, May 7, 2020 / 03:48 pm MT (CNA)-. Kum caan saupi chungah tu kum May 13 ni Fatima Bawinu puai tuah ding cu pumpak tello in a voikhat nak bik tuah a si lai tiah Fatima bishop nih a chim.\nCardinal Antonio Marto nih May 3 ni thawngthanhnak ah Fatima Bawinu puai kong he pehtlai in a chim: “April 6 ni i thawng rak thlah cang bangin Fatima Bawinu puai cu pumpak tello in tuah a si lai. Zeicah kan ti a si ah cun chawnh khawh a fawi ngai mi zawtnak hrik in kan him cio nak hnga caah a si” tiah a ti.\n“ Penguk bawi hna he rak timhtuah a si cang bangin, tu kum Bawinu Mary puai May 12 le 13 ni hna ah hin cun pumpak in tel cio lo ding le media lei in live in thlah piak dingah kan i tim” tiah Cardinal nih a chim chap.\nCardinal Marto nih a bik in a chim mi ah mi vialte ngandam nak kong in siseh, pawngkam a um mi hna cungah dawtnak langhter an duh caah hi bantuk mibu he pumh-ti lo ding biakhiah nak nawl an chuahnak zong a chim.\nFatima Bawinu lungkua a zohkhenhtu Fr. Carlos Canecinhas nih kum tin Fatima Bawinu sin khual a tlawng mi hna sinah pumpak in an i tel khawh cio lo zongah lungthin in i tel cio dingin sawmnak bia a chim.\n“ Tu lio hi cu a fak ngai mi caan an si, Bawinu Mary lungkua cu mi vialte cohlan dingah rak ser mi a si. Tu lio caan ah kan tuah kho lo. Ngaihchia cu a si ko. Sihmanhsehlaw, phundang in kan hun zoh tthan a si ah cun hi bantuk biakhiah nak kan tuah mi zong hi khual a tlawngkal mi hna ngandam nak caah le tthat nak caah a si ko ” tiah mah Siangbawi pa nih zong a chim ve.\nA tang lei link in relchap khawh a si.